
Kevés közgazdaságtani téma zavarosabb és kuszább, mint a pénz 
témaköre. Tömegével folynak viták a bőkezű vagy a szigorú 
pénzpolitika felsőbbrendűsége fölött, a jegybank szerepét illetően, 
az aranystandard különféle változataival kapcsolatban, satöbbi. A 
kormánynak pénzt kellene pumpálnia a gazdaságba, vagy inkább 
kiszivattyúzni azt? Ösztönöznie vagy korlátoznia kellene a 
hitelezést? Vissza kellene-e térnie az aranyalaphoz? Ha igen, 
milyen arányban? Ezek, és számtalan egyéb kérdés halmozódik fel, 
látszólag vég nélkül. 


Feltehető, hogy a pénzkérdés bábeli nézetei abból fakadnak, hogy 
az ember hajlamos , realisztikus" lenni; azaz kizárólag az éppen 
sürgető politikai és gazdasági problémákat tanulmányozni. Ha 
teljesen elmerülünk a hétköznapok gondjaiban, többé nem 
teszünk alapvető különbségeket, és nem tesszük fel többé a 
legalapvetőbb kérdéseket. Így egyhamar elfeledkezünk az alapvető 
problémákról, és az alapelv melletti sziklaszilárd elkötelezettséget 
felváltja a céltalan sodródás. Számos esetben egy új nézőpontra 
van szükségünk, és el kell távolodnunk a mindennapok gondjaitól, 
hogy jobban megérthessük őket. Ez hatványozottan igaz 
gazdaságunkra, ahol az összefüggések oly! bonyolultak, hogy 
szükséges elkülönítenünk néhány fontos tényezőt, kielemezni 
őket, majd egy bonyolult világban nyomon követnünk a 
működésüket. Ez volt a lényege a , Crusoe-i közgazdaságtannak," a 
klasszikus gazdasági elmélet egy kedvelt eszközének. Az 
elhagyatott szigeten élő Crusoe és Péntek analízise - amit a 
kritikusok azzal vádoltak, hogy irreleváns a mai világra 
vonatkozóan - a valóságban az emberi cselekvés legalapvetőbb 
axiómáinak feltárásában nyújtott segítséget. 

Minden közgazdaságtani probléma közül a pénz témája a 
legzavarosabb; ahol a leginkább szükségünk van a perspektívára. 
Továbbá a pénz az a gazdasági terület, amelyet a kormány 
évszázadokon átívelő beavatkozása legjobban behálózott és 
összebogozott. Számos ember - számos közgazdász, - akik 
általában elkötelezettek a szabad piac mellett, meghúzzák a 
vonalat a pénz előtt. A pénz - állítják - más: azt a kormánynak kell 
előállítania és akormánynak kell szabályoznia. Sosem gondolnak a 
pénz állami irányítására úgy, mint a szabadpiacba való 
beavatkozásra; számukra elképzelhetetlen a pénz szabad piaca. A 
kormánynak kell érméket verni, papírt előállítani, meghatározni a 
törvényes fizetőeszközt, központi bankokat létrehozni, pénzt 
pumpálni ki és be, , stabilizálnia az árszintet," satöbbi. 


Történelmileg a pénz volt az egyik legelső dolog, ami a kormány 
irányítása alá került, és a tizenhetedik és tizennyolcadik század 
szabadpiaci , forradalma" igen kevés változást hozott a monetáris 
szférába. Ideje hát, hogy megadjuk az alapvető figyelmet a 
gazdaságunk lételemének - a pénznek. 


Tegyük fel először a kérdést: Lehetséges-e a pénz megszervezése a 
szabadság alapelve alatt? Lehetséges-e a pénz szabadpiaca, úgy, 
mint bármilyen más terméké vagy szolgáltatásé? Milyen formát 
öltene egy ilyen piac? És mi a hatása a különféle állami 
irányításoknak? Ha más téren a szabadpiacot részesítjük előnyben, 
ha el kívánjuk törölni a személy és tulajdon állami megtámadását, 
akkor a legfontosabb feladatunk felfedezni a pénz szabadpiacának 
ösvényeit és lehetőségeit. 

1. 
A csere értéke 


Hogyan kezdődött a pénz? Nyilvánvalóan Robinson Crusoenak 
semmi szüksége nem volt pénzre. Nem ehette meg az 
aranyérméket. Crusoenak és Pénteknek sem kellett a pénzzel 
vesződnie, amikor mondjuk halat fára cseréltek. De amikor a 
társadalom terjedelme túlnő néhány családon, a színpad készen áll 
a pénz kiemelkedésére. 


Ahhoz, hogy megmagyarázzuk a pénz szerepét azonban még 
régebbre kell visszautaznunk, és fel kell tennünk a kérdést: 
egyáltalán miért cserélik el az emberek értékeiket? Az értékcsere a 
gazdasági életünk legfontosabb alapja. Értékcsere nélkül nem 
létezhetne gazdaság, és gyakorlatilag nem létezhetne társadalom. 
Érthető, hogy egy önkéntes értékcsere azért jön létre, mert 
mindkét fél haszonra számít. Az értékcsere megegyezés A és B 
között az egyik személy javainak és  szolgáltatásainak 
átruházásáról a másik személy javaiért és szolgáltatásaiért. 
Nyilvánvalóan mindketten haszonra tesznek szert, mivel mindkét 
fél nagyobbra értékeli azt, amit a csere során kap, mint azt, amit 
felad. Amikor Crusoe, tegyük fel, halat cserél fára, a fát, amit 
, vásárol" többre értékeli, mint a halat, amit ,elad, míg ezzel 
ellentétben Péntek többre értékeli a halat, mint a fát. 
Arisztotelésztől Marxig az emberek hibásan úgy hitték, hogy a 
csere az értékek valamiféle egyenlőségéről tanúskodik - hogy ha 
egy hordó halat elcserélnek tíz rönk fára, akkor valami mögöttes 
egyenlőség fedezhető fel közöttük. Igazából az értékcsere kizárólag 

azért jöhetett létre, mert mindkét fél különböző sorrendben 
értékelte a két terméket. 


Miért kellene az értékcserének egyetemesnek lennie az emberek 
között? Alapvetően a természet hatalmas változatosságából 
kifolyólag: az emberek különfélesége és a természeti erőforrások 
elhelyezkedésének választékossága miatt. Minden ember a 
képességek és adottságok különféle készletével bír, és minden 
talpalatnyi földnek megvan a maga sajátos jellemzője, a maga 
megkülönböztető erőforrása. A változatosság e természetes, külső 
tényéből kifolyólag jön létre az értékcsere; kansasi búza 
minnesotai vasért; egy ember orvosi szolgáltatása a másik 
hegedűművészetéért. A specializálódás mindenki számára 
lehetővé teszi, hogy kifejlessze legjobb képességeit, és megengedi 
minden régiónak, hogy kifejlessze saját különleges erőforrását. Ha 
senki nem tudna értéket cserélni, ha minden ember a teljes 
önellátásra volna kényszerülve, nyilvánvaló, hogy legtöbbünk 
éhen pusztulna, a megmaradók pedig épphogy túlélnének. Az 
értékcsere nem csak gazdaságunk, hanem a civilizáció éltető 
eleme. 

2. 
Cserekereskedelem 


Mégis, a hasznos javak és szolgáltatások közvetlen cseréje aligha 
volna elég ahhoz, hogy egy gazdaságot a primitív szint fölé 
emeljen. Az ilyen közvetlen árucsere - vagy cserekereskedelem - 
semmivel nem jobb, mint a teljes önellátás. Miért van ez? Egyrészt 
tisztán látható, hogy igen kevés termelést lehetne végrehajtani. Ha 
Jones munkásokat bérel fel egy ház felépítésére, mivel fogja 
megfizetni őket? A ház részeivel, vagy az építőanyagokkal, amit 
nem tudnának használni? A két alapvető probléma a 
, feloszthatatlanság? és a „szükségletek egybeesésének hiánya.” Így 
tehát ha Smithnek van egy ekéje, amit szeretne elcserélni számos 
egyéb dologra - például tojásra, kenyérre és ruhára - hogyan teheti 
azt meg? Hogyan törheti darabokra az ekéjét, és adhatja egy 
darabját a gazdának, egy másik darabját pedig a szabónak? Még 
abban az esetben is, amikor lehetséges a javak elosztása, általában 
lehetetlen, hogy két cserekereskedő egy időben megtalálja 
egymást. Ha A tojásokat kínál eladásra, B pedig egy pár cipőt, 
hogyan kerülhetnek össze, ha A egy öltönyt szeretne? És 
gondoljunk a közgazdaságtan-professzor helyzetére, akinek egy 
tojástermelőt kell találnia, aki szeretne pár közgazdaságtan-órát 
vásárolni a tojásaiért cserébe! Nyilvánvaló, hogy lehetetlen 
bármiféle civilizált gazdaság a közvetlen árucsere alatt. 

3. 
Közvetett Csere 


De a próbálkozások során az ember felfedezte a hatalmas 
mértékben növekvő gazdaságot lehetővé tevő utat: a közvetett 
cserét. Közvetett csere során a termékedet nem egy olyan, másik 
ember termékért adod el, amire közvetlenül szükséged van, 
hanem egy másik termékért, amit aztán eladhatsz a számodra 
kívánatos termékért cserébe. Első ránézésre ez egy ügyetlen 
kerülőútnak tűnhet. De valójában ez az a csodálatos eszköz, 
amelyik lehetővé teszi a civilizáció kifejlődését. 


Képzeld el A, a gazda helyzetét, aki szeretné megvásárolni a B által 
készített cipőket. Mivel B nem kéri a tojásait, felkutatja azt, amit B 
szeretne — mondjuk vajat. A aztán elcseréli a tojásait C vajára, és 
eladja a vajat B-nek a cipőiért. Nem azért veszi meg először a vajat, 
mert közvetlenül arra van szüksége, hanem azért, mert az lehetővé 
teszi, hogy megszerezze a cipőit. Hasonlóképp Smith, az 
eketulajdonos eladja az ekéjét egy termékért, amit aztán sokkal 
könnyebben eloszthat és eladhat - mondjuk vajért -, majd a vaj 
részeit fogja elcserélni tojásra, kenyérre, ruhára, és más egyébre. 
Mindkét esetben a vaj felsőbbrendűsége - az, hogy nagyobb rá a 
kereslet az egyszerű fogyasztásnál - adja nagyobb eladhatóságát. 
Ha egy áru könnyebben eladható, mint egy másik - ha mindenki 
biztos abban, hogy az egyhamar elkel - akkor megnagyobbodik 
annak kereslete, mivel azt csereeszközként fogják használni. Azzá az 
eszközzé válik, amelynek segítségével egy szakember elcserélheti 
termékét egy másik szakember árujára. 

Mármost, mint ahogy a természetben is megtalálható a képességek 
és erőforrások széles skálája, úgy a termékek eladhatósága is 
változatos. Néhány termék szélesebb körben keresett, mint mások; 
néhány jobban elosztható kisebb egységekre értékveszteség 
nélkül, néhány sokkal tartósabb hosszútávon, néhány sokkal 
könnyebben szállítható nagyobb távolságokon. Mindezen 
tulajdonságok növelik a termék eladhatóságát. Világos, hogy 
idővel minden társadalomban a leginkább eladható termékek 
választódnak ki, mint csereeszköz. Ahogy egyre többen választják 
azt, mint csereeszköz, e használatból kifolyólag annak kereslete 
egyre nő, és így még eladhatóbbá válik. A következmény egy 
önmegerősítő spirál: a nagyobb eladhatóság elterjedtebb 
csereeszközként való használatot eredményez, amely növeli az 
eladhatóságot, satöbbi. Végül egy vagy két árut használnak, mint 
általános közvetítőeszközöket - majdnem minden értékcsere 
során - és ezt nevezik pénznek. 


Történelmileg számos különféle árut használtak csereeszközként: 
dohányt a gyarmati Virginiában, cukrot  Kelet-Indiában, 
Abesszíniában sót, az ókori Görögországban marhát, Skóciában 
szögeket, rezet az ókori Egyiptomban, meg gabonát, gyöngyöket, 
porceláncsiga kagylóját, és horgot. Az évszázadokon át két árucikk, 
az arany és az ezüst emelkedett ki, mint pénz a piac szabad 
versenyéből, és vette át más árucikkek helyét. Mindkettő 
kivételesen eladható, és dísz gyanánt nagymértékben keresett. 
Újabb időkben az ezüstöt hasznosabbnak találták kisebb 
értékcserék lebonyolításához, mivel viszonylag bőségesebb, mint 
az arany, míg az arany hasznosabb nagyobb ügyletekhez. 

Akárhogy is, a fontos tény az, hogy októl függetlenül a szabadpiac 
az aranyat és az ezüstöt választotta a leghatékonyabb pénznek. 


Ez a folyamat: a csereeszköz fokozatos kifejlődése a szabadpiacon — 
az egyetlen lehetséges módja a pénz létrehozásának. A pénz nem 
származhat máshonnan, akkor sem, ha mindenki egyszerre úgy 
dönt, hogy pénzt hoz létre haszontalan alapanyagból, sem úgy, ha 
a kormány papírcafatokat ,pénznek" keresztel. Mivel a pénz 
keresletébe beleágyazódott a közvetlen múlt pénz-ára; a 
közvetlenül használt fogyasztási vagy termelési javakkal 
ellentétben, a pénznek rendelkeznie kell már létező árral, amelyen 
a kereslet alapulhat. De ez kizárólag akkor történhet, ha egy 
cserekereskedelem során elcserélődő hasznos árucikkel kezdünk, 
majd új, - csereeszközre vonatkozó - keresletet adunk az előtte 
létező, közvetlen használatra vonatkozó keresletre (pl. 
díszítőeszköz az arany esetében). Tehát a kormánynak nincs 
hatalma pénzt létrehozni a gazdaság számára; kizárólag a 
szabadpiac folyamatain át jöhet létre. 


Beszélgetésünkben most ölt formát a pénzre vonatkozó 
legfontosabb igazság: a pénz egy árucikk. A világ egyik 
legfontosabb feladata megtanulni ezt az egyszerű leckét. 
Számtalan esetben beszélnek az emberek a pénzről úgy, mint 
valami ennél több vagy kevesebb. A pénz nem a számvitel 
absztrakt egysége, amely elválasztható egy konkrét terméktől; 
nem egy haszontalan kupon, ami kizárólag árucserére való; nem 
egy „követelés a társadalom felé”; nem egy meghatározott árszint 
garanciája. A pénz egyszerűen árucikk. Különbözik más 
árucikkektől abban, hogy a kereslet rá főképp csereeszközként 

létezik. De ettől eltekintve a pénz egy árucikk - és mint minden 
árucikknek, van egy létező készlete, emberek általi kereslettel 
szembesül annak megvásárlása és megtartása végett, satöbbi. 
Mint minden árucikk, a pénz , ára" - más árucikkekben kifejezve -a 
pénz teljes készletének és kínálatának, és az emberek által (a 
megvásárlás és megtartás céljából támasztott) keresletének 
interakciójából jön létre. (Az emberek úgy , vásárolnak" pénzt, 
hogy javaikat és szolgáltatásaikat adják el érte, és akkor , adják el" a 
pénzt, amikor javakat és szolgáltatásokat vásárolnak vele.) 

4. 
A pénz haszna 


A pénz megjelenése hatalmas áldás volt az emberi faj számára. 
Pénz nélkül - általános csereeszköz nélkül - nem létezhetne igazi 
szakosodás, nem fejlődhetne a gazdaság az egyszerű, primitív 
szintnél tovább. A pénzzel eltűnik a feloszthatatlanság és a 
szükségletek egybeesésének problémája, ami megfojtotta a 
cserekereskedelem társadalmát. Most Jones munkásokat bérelhet 
fel és megfizetheti őket... pénzben. Smith eladhatja ekéjét 
bizonyos egységnyi... pénzért. A pénz-anyag kisebb egységekre 
osztható, és többnyire mindenki elfogadja. Így minden terméket és 
szolgáltatást pénzért adnak el, majd a pénzt olyan termékek és 
szolgáltatások vásárlására használják, amit ki-ki kíván. A pénz 
következtében létrejöhet egy összetett ,termelési struktúra," 
földdel, munkaszolgáltatással és termelési javakkal, amelyek 
együttesen viszik előre a termelést annak minden szintjén, és 
kapják érte pénzben a fizetségüket. 


A pénz megjelenése egy másik hatalmas előnnyel jár. Mivel 
minden értékcsere pénzben történik, minden értékarány pénzben 
fejeződik ki, és így az emberek összevethetik minden termék piaci 
értékét bármilyen másik termékével. Ha egy tévékészülék három 
uncia aranyért kel el, és egy autó hatvan uncia aranyért, akkor 
mindenki láthatja, hogy egy autó húsz tévékészüléket ,ér" a 
piacon. Ezek a cserearányok az árak, és a pénz-árucikk közös 
nevezőként szolgál minden ár számára. Kizárólag a pénz-árak piaci 
megjelenése teszi lehetővé a civilizált gazdaság kialakulását, mivel 
kizárólag az biztosítja az üzletemberek számára a gazdasági 

számítások elvégzését. Az üzletemberek így megítélhetik, milyen 
jól elégítik ki a vásárlói igényeket úgy, hogy termékeik eladási árát 
összehasonlítják azzal, amennyit a termelési tényezőkért fizetniük 
kell (azok , költségeivel"). Mivel az összes ilyen árat pénzben fejezik 
ki, az üzletemberek megállapíthatják, hogy profitot vagy 
veszteséget termelnek-e. Ilyen számítások vezetik az 
üzletembereket, a munkásokat és a földtulajdonosokat, amikor 
pénzügyi bevételt keresnek a piacon. Kizárólag ilyen számítások 
oszthatják el az erőforrásokat azok legtermelékenyebb helyeire - 
oda, ahol a leginkább kielégítik a vásárlók igényeit. 


Számtalan tankönyv állítja, hogy a pénznek számos funkciója van: 
csereeszköz, számviteli egység, vagy „értékmérő,” „értéktároló,” 
satöbbi. De nyilvánvalónak kell lennie, hogy mindez csupán 
következménye az egy nagy funkciónak: a csereeszköznek. Mivel 
az arany egy általános közvetítő, így az a leginkább eladható és 
elraktározható, hogy a jövőben is épp úgy működjön 
közvetítőként, mint a jelenben, és minden árat benne fejeznek ki. 
Mivel az arany egy közvetítőáru minden értékcserében, szolgálhat 
a jelenbeli, és a számított jövőbeli árak számviteli egységeként. 
Fontos megérteni, hogy a pénz kizárólag akkor lehet absztrakt 
számviteli egység vagy követelés, amíg az csereeszközként szolgál. 

9; 
A pénzügyi egység 


Most, hogy láttuk, miként jelenik meg a pénz és mi a szerepe, 
feltehetjük a kérdést: hogyan használják a pénz-árucikket? 
Pontosabban mi a pénz készlete vagy kínálata a társadalomban, és 
hogyan cserél gazdát? 


Először is, minden megfogható fizikai terméket annak súlyában 
kifejezve cserélnek. A súly egy megfogható áru megkülönböztető 
egysége, ezért a kereskedelem olyan egységekben történik, mint 
tonna, font, uncia, gramm, satöbbi. Az arany nem kivétel. Az 
aranyat, mint minden más árucikket, súlyonkénti egységekben 
fognak elcserélni. 


Nyilvánvaló, hogy a közgazdász számára nem számít az 
értékcserében elfogadott általános egység. A mértékegységek 
rendszerében egy ország a grammban mérést részesítheti 
előnyben; Anglia vagy Amerika a granulátumban vagy unciában 
való számítást preferálhatja. Minden egységnyi tömeg átváltható 
egy másikba; egy font egyenlő tizenhat unciával; egy uncia 
egyenlő 437,5 granulátummal vagy 28,35 grammal, satöbbi. 


Feltételezve, hogy az aranyat választják pénznek, a számításban 
használt arany-egység mérete számunkra irreleváns. Jones 
eladhatja kabátját egy uncia aranyért Amerikában, vagy 28,35 
grammért Franciaországban; a két ár megegyezik. 


Mindez úgy tűnhet, mintha a nyilvánvaló tényeket 
hangsúlyoznánk, kivéve, hogy a földön elkerülhető lett volna 

hatalmas mennyiségű szenvedés, ha az emberek teljesen megértik 
ezeket az egyszerű igazságokat. Példának okáért a pénzre majdnem 
mindenki úgy gondol, mint ennek vagy annak az absztrakt 
egysége, mindegyik kizárólag egy bizonyos országra vonatkozva. 
Az emberek még akkor is hasonlóképp gondolkodtak, amikor az 
országok az , aranyalapon" voltak. Az amerikai pénz , dollár" volt, a 
Francia ,frank" a Német ,márka, satöbbi. Ezek mindegyike 
aranyhoz volt kötve, de mindet szuverénnek és függetlennek 
gondolták, így egyszerű volt az országoknak ,letérni az 
aranyalapról." Pedig az összes ilyen név csupán tömegegységnyi arany 
vagy ezüst neve volt. 


A Brit , font sterling" eredetileg egy font ezüstöt jelentett. És mi a 
helyzet a dollárral? A dollárt kezdetben annak az egy uncia 
ezüstérmének megnevezésére használták, amit egy Schlick nevű 
bohém báró vert a tizenhatodik században. Schlick Báró 
Jaochimsthalban avagy Joachim Völgyében élt. A báró érméi nagy 
hírnévre tettek szert egyformaságuk és tartósságuk miatt, és 
széles körben hivatkoztak rájuk ,Joachim tallérjaiként" - végül 
,tallérként." A , dollár" név végül a , tallér" szóból fejlődött ki. 


A szabadpiacon tehát az egységek különféle nevei nem többek, 
mint egy bizonyos egységnyi tömeg definíciói. Amikor az 
, aranyalapon" voltunk 1933 előtt, az emberek szerették azt 
mondani, hogy az ,arany árát" ,húsz dollárban határozták meg 
unciánként." De ez veszélyesen félrevezető módja volt a pénz 
értelmezésének. A valóságban , a dollár" meghatározása "egy uncia 
arany huszadrészének neve" volt. Emiatt félrevezető volt egyes 
országok valutájának egy másikéhoz viszonyított , árfolyamáról" 

beszélni. A ,font sterling" valójában nem ,váltódott át" öt 
, dollárra." A dollár meghatározása egy uncia arany huszad része 
volt, a font sterling - melynek meghatározása akkoriban egy uncia 
arany negyedrészének neve volt - pedig egyszerűen átváltható volt 
egy uncia arany öthuszadára. Az ilyen átváltások és a nevek 
sokasága nyilván kusza és félrevezető volt. Hogy ezek miként 
jelentek meg, az lentebb olvasható a kormány pénzzel való 
babrálásának fejezetében. Egy tisztán szabad piacon az arany 
egyszerűen ,grammokban," granulátumokban vagy unciákban 
cserélne kezet, és az összezavaró nevek, mint a dollár, a frank, 
satöbbi, feleslegesek volnának. Tehát ebben a fejezetben úgy 
kezeljük a pénzt, mint ami közvetlenül unciában vagy 
grammokban átváltható. 


Nyilvánvalóan a szabad piac azt választja általános egységnek, 
amelyik pénz-alapanyag a legkényelmesebb. Ha a platina lenne 
pénz, egy uncia részegységeiben cserélgetnék, ha vasat 
használnának, fontban vagy tonnában számítanák. Nyilvánvalóan 
a méret nem számít a közgazdász számára. 


MISES INSTITUTE 
ELLENPROPAGANDA 


MURRAY ROTHBARD: 
MIT MŰVELT A KORMÁNY A PÉNZÜNKKEL? 


6. 
A pénz formája 


Ha a pénzegység neve vagy mérete nem számít gazdaságtani 
értelemben, a pénzként használt fém formája sem számít. Mivel az 
alapanyag a pénz, ebből következik, hogy a fém teljes készlete - 
mindaddig, amíg az elérhető ember számára - teszi ki a világ 
pénzkészletét. Egyáltalán nem számít, hogy a fémek bármelyike 
milyen formájú az idő bármelyik pontjában. Ha a vasat vesszük 
pénznek, akkor az összes vas pénz, legyenek azok rögök, darabok, 
vagy speciális gépek részei. Az aranyat nyers aranyrögök, 
zacskónyi aranypor, és még ékszer formájában is használták 
csereeszköz gyanánt. Nem meglepő, hogy az arany vagy egyéb 
pénzeszköz különböző formákban cserélgethető, hiszen a fontos 
tulajdonságuk a súlyuk. 


Viszont igaz az, hogy bizonyos formák kényelmesebbek másoknál. 
Az utóbbi évszázadokban az aranyat és az ezüstöt érme formájára 
bontották le apróbb, mindennapi ügyletek lebonyolítása 
érdekében, és nagyobb rögökre a nagyobb tranzakciókhoz. Más 
aranyat ékszerré és egyéb díszítőelemekké alakítottak. Mármost, 
minden átalakítás az egyik formából a másikba időt, erőfeszítést és 
egyéb erőforrásokat követel. Elvégezni ezt a munkát ugyanolyan 
üzlet lesz, mint bármelyik másik, és e szolgáltatás árait is a 
megszokott módon határozzák meg. Ma a legtöbb ember egyetért 
abban, hogy törvényes az ékszerésznek ékszert készítenie a nyers 
aranyból, viszont tagadják, hogy ugyanez igaz volna az érmék 
legyártására. Viszont a szabadpiacion az érmeverés épp olyan 
vállalkozás, mint akármelyik másik. 

Sokan úgy gondolják, hogy az aranystandard idején az érmék 
valahogy , valósabb" pénzek voltak, mint az egyszerű, veretlen 
színarany (mint az aranyrög, vagy az arany bármilyen formája). 
Igaz, hogy az érmék felsőbbrendűek voltak a színaranynál, de ezt 
nem az érmék rejtélyes erénye okozta, hanem a tény, hogy többe 
került érméket előállítani színaranyból, mint az érméket 
visszaolvasztani színarannyá. Ebből a különbségből következően 
az érmék értékesebbek voltak a piacon. 

7. 
Magán pénzverés 


A magán pénzverés ötlete olyan furcsán hangzik napjainkban, 
hogy megéri részletesen tanulmányozni. Hozzászoktunk ahhoz a 
gondolathoz, hogy az éremverés ,szükséges a szuverenitáshoz." 
Noha, végtére is, nem vagyunk hozzárendelve valamiféle 
, uralkodói előíráshoz, és az amerikai koncepció szerint a 
szuverenitás nem a kormányban, hanem az emberekben rejlik. 


Hogyan működne a magán pénzverés? Mint mondtuk, ugyanúgy, 
mint bármilyen más iparág. Minden szakember olyan formájú és 
méretű érmét hozna létre, amely kielégíti vásárlóit. Az árat a piac 
szabad versenye határozná meg. 


A tipikus ellenvetés, hogy túl bonyolult lenne méregetni és 
becsülgetni az aranyat minden ügyletnél. De mi gátolja meg a 
magán pénzverőket az érmék megbélyegzésében, illetve súlyuk és 
tisztaságuk biztosításában? A magán pénzverők legalább úgy 
képesek kezességet vállalni az érmére, mint a kormány pénzverdéi. 
Csiszolt fémdarabokat nem fognak érmeként elfogadni. Az 
emberek azoknak a pénzverdéknek az érméit használnák, 
amelyeknek a legjobb hírnevük van minőségi terméküknek 
köszönhetően. Láthattuk, hogy a "dollár" is pontosan így szerezte 
jelentőségét - mint versenyképes ezüstérme. 


A magán pénzverés ellenzői azt állítják, hogy a szabad piacon 
elharapózna a csalások és átverések száma. Mégis, ugyanezek az 
emberek rábíznák a kormányra a pénzverés biztosítását. Ám ha a 
kormányra egyáltalán bármi bízható, akkor bizonyára, magán 

pénzverés esetén, meg lehetne bízni a csalás megakadályozásával 
vagy büntetésével. Közfeltételezés, hogy a csalás, lopás, és más 
bűnök megelőzése vagy büntetése céljából létezik egyáltalán 
kormány. De ha a kormány nem tudja kézre keríteni a bűnözőt 
magán pénzveretés mellett, hogyan remélhetnénk megbízható 
pénznyomtatást, mikor elvetik a magán piaci szereplők 
becsületességét a kormány pénzverési monopóliumának 
fenntartásáért? Ha a kormány nem képes megbízhatóan 
kinyomozni az alkalmankénti gonoszt az érmék szabad piacán, 
akkor hogyan bízhatnánk benne, amikor korlátlan hatalmat kap a 
pénz fölött, és talán meghamisítja azt, lecsökkenti értékét, vagy 
csal - teljes törvényi jóváhagyás mellett működve a piac egyedüli 
gonoszaként? Kijelenteni, hogy a kormánynak államosítania kell 
minden tulajdont ahhoz, hogy megelőzze a lopást, nyilvánvaló 
ostobaság. A magán pénzverés eltörlése mögött mégis ugyanez az 
érvelés áll. 


Sőt, napjaink minden vállalkozása a szabványok garantálására 
épült. A gyógyszertár 3 deciliteres gyógyszeres üveget értékesít, a 
hentes fél kiló marhahúst. A vevő elvárja, hogy ezek pontosak 
legyenek, és azok is. Aztán gondoljunk az ezer és ezer specializált, 
létfontosságú ipari termékre, amelyeknek nagyon szűk 
szabványrendszernek és meghatározásoknak kell eleget tenniük. 
Egy fél hüvelykes csavar vásárlójának muszáj fél hüvelykes 
csavart kapnia, nem akármilyen háromnyolcad hüvelykeset. 


Az iparágak mégsem mentek tönkre. Kevesen javasolják, hogy a 
kormány államosítsa a szerszámgépipart munkakörének - a 
szabványok csalástól való védelmezésének - keretében. A modern 

piacgazdaságban végtelen számú bonyolult csere megy végbe, 
melyek többsége meghatározott minőségi és mennyiségi 
szabványhoz kötött. A csalás mégis minimális, de az a kevés is - 
legalábbis elméletben - bíróság elé kerül. Ugyanígy volna magán 
pénzverés esetén is. Biztosra vehetjük, hogy egy pénzverde 
vásárlói és versenytársai éber figyelemmel kísérnének minden 
lehetséges csalást pénzük súlyában vagy finomságában. 


A kormány pénzverési monopóliumának bajnokai 
megállapították, hogy a pénz különbözik minden egyéb árucikktől, 
mivel "Gresham törvénye" bizonyítja, hogy a "rossz pénz kiszorítja 
a jót" a keringésből. Tehát a szabad piacra nem bízható a közösség 
jó pénzzel való kiszolgálása. Ez a tétel azonban Gresham híres 
törvényének félreértelmezésén alapszik. A törvény valójában azt 
mondja ki, hogy "a kormány által mesterségesen felértékelt pénz 
kiszorítja a forgalomból a mesterségesen leértékelt pénzt." Tegyük 
fel példának okáért, hogy egyunciás aranyérmék vannak 
forgalomban. Néhány év ütés-kopás után mondjuk, hogy néhány 
érme csak 0,9 unciát nyom. Nyilvánvalóan a szabad piacon a 
viseletes érmék az épek értékének csak 90%-ával vennének részt a 
körforgásban, és kitűzött név-értéküket el kellene vetni. Ha 
valami, hát a "rossz" érmék szorulnának ki a piacról. De tegyük fel, 
hogy a kormány előáll azzal, hogy mindenkinek az új, friss 
érmékkel egyenértékűként kell kezelnie a régi érméket, és 
ugyanúgy kell elfogadnia adósságok kifizetésekor. Mit csinált 
valójában a kormány? Árkontrollt vezetett be kényszerrel két 
érmetípus "árfolyamában." A névleges árfolyamhoz ragaszkodva, 
miközben a viseletes érméknek 10% árengedménnyel kellene 
gazdát cserélniük, ez mesterségesen túlértékeli a régi érméket, és 

lerontja az újakat. Következményképp mindenki a viseletes 
érméket költené, és felhalmozná vagy exportálná az újakat. "Rossz 
pénz kiszorítja a jót," de nem a szabad piacon, hanem a kormány 
beavatkozásának egyenes következményeként. 


A soha nem szűnő állami zaklatás ellenére - ami a körülményeket 
erősen bizonytalanná tette - a magánérmék többször virágoztak a 
történelem során. A tulajdonképpeni törvénynek megfelelően, 
miszerint minden innováció szabad egyénektől és nem az államtól 
származik, az első érméket magánszemélyek és aranyművesek 
verték. Valójában, amikor a kormány először kezdte monopolizálni 
a pénzveretést, a királyi érmék privát bankárok garanciáját 
viselték, akikben a jelek szerint az emberek sokkal jobban 
megbíztak, mint a kormányban. Kaliforniában magánúton kiadott 
aranyérmék voltak forgalomban még 1848-ban is. 

8. 
A "megfelelő" pénzkínálat 


Felmerülhet a kérdés: mi a pénzkínálat a gazdaságban és hogyan 
használjak azt a kínálatot? Különös tekintettel az örök kérdésre: 
mennyi pénzre "van szükségünk?" Kell-e a  pénzkínálatot 
szabályozni valamilyen "kritérium" alapján, vagy ráhagyható a 
szabad piacra? 


Először is, a teljes pénzkészlet, vagy pénzkínálat a társadalomban egy 
bizonyos időben a létező pénz-dolog teljes súlya. Tételezzük fel egy 
időre, hogy mindössze egyetlen anyagot neveztek ki pénznek a 
szabad piacon. Tegyük fel azt is, hogy ez az anyag az arany (noha 
választhattuk volna az ezüstöt, vagy akár a vasat is; a piac dolga, 
nem a miénk, hogy kiválassza a legjobb anyagot pénz gyanánt). 
Mivel az arany pénz, a teljes pénzkínálat a társadalomban jelenlévő 
arany össztömege. Az arany formája lényegtelen - kivéve abban az 
esetben, ha az alakváltoztatás bizonyos módjai költségesebbek 
másoknál (pl: érméket verni többe kerül, mint megolvasztani 
őket). Abban az esetben a piac kiválasztja az egyik formát, mint 
elszámolási pénznemet, más formák pedig drágábbak vagy 
kedvezményesebbek lesznek a viszonylagos piaci költségükkel 
arányosan. 


A teljes aranykészlet változásait ugyanazok az okok kormányozzák 
majd, mint bármely más jószág esetében. A növekedések a bányák 
nagyobb kitermeléséből fakadnak, a csökkenések pedig ipari vagy 
mindennapi elhasználódásból. Mivel a piac tartós anyagot fog 
pénzéül választani, és mert a pénz nem használódik el olyan 

módon, mint más jószágok - hanem a csere közvetítőjeként 
használják - az évi adalék termelés a teljes készlethez viszonyítva 
rendszerint meglehetősen kevés lesz. A teljes aranykészletben 
általában tehát nagyon lassan következnek be változások. 


Minek "kellene" a pénzkínálatnak lennie? Mindenféle 
kritériumokat előterjesztettek: a pénznek összhangban kellene 
mozognia a populációval, a "kereskedelmi volumennel," a 
"megtermelt javak mennyiségével, az "árszint" állandósítása 
érdekében, stb. Kevesen érveltek a döntés piacra bízása mellett. A 
pénzt azonban megkülönbözteti egy alapvető tény minden más 
anyagtól. Ennek a különbségnek a megértése a kulcs a pénzügyi 
kérdésekhez. Amikor valami más jószág kínálata növekedik, ez a 
növekedés társadalmi haszonnal jár; ez egy mindenki számára 
örömteli dolog. Több fogyasztási cikk magasabb életszínvonalat 
jelent a közösségnek; több  tőkejószág fenntartott és 
megnövekedett életszínvonalat jelent a jövőre nézve. Új termőföld 
vagy természeti erőforrás felfedezése szintén az életszínvonal 
emelkedését ígéri, jelenben és jövőben. De mi a helyzet a pénzzel? 
Kedvez-e a közösségnek ugyanígy a pénzkínálat felduzzadása? 


A fogyasztási cikkeket felélik a fogyasztók; a tőkejavak és 
természeti erőforrások a fogyasztási cikkek termelési 
folyamatában használódnak fel. A pénzt azonban nem használják 
el, hanem csereeszközként funkcionál - hogy lehetővé tegye a 
javak és szolgáltatások gyorsabb eljutását egyik embertől a 
másikig. Tehát ha egy televíziószettet három arany unciáért 
cserélnek el, azt mondjuk, hogy a televíziószett "ára" három uncia. 
Egy adott időben a gazdaság minden jószágát bizonyos arany- 

rátán vagy áron cserélik el. Mint mondtuk, a pénz, vagy az arany a 
közös nevezője minden árnak. De mi magáé a pénzé? Van a 
pénznek "ára?" Mivel az ár szimplán átváltási ráta, természetesen 
van. De ebben az esetben a "pénz ára" a piacon található különféle 
javak átváltási rátájának végtelen sora. 


Tételezzük fel tehát, hogy egy televíziószett három arany unciába 
kerül, egy autó hatvan unciába, egy szelet kenyér 0,01 unciába, és 
egy óra Mr. Jones ügyvédi szolgáltatásaiból egy uncia. A "pénz ára" 
így alternatív értékcserék sora lesz. Egy uncia arany "érni" fog 1/3 
televíziószettet, 1/60 autót, 100 szelet kenyeret, vagy egy órát Mr. 
Jones ügyvédi szolgáltatásaiból. És így tovább. A pénz ára tehát a 
pénzegység - esetünkben az aranyuncia - , vásárlóereje." Ez 
megadja, mit lehet azért az unciáért cserébe kapni - pont úgy, 
ahogyan a televíziószett pénz-ára megadja, mennyi pénzt lehet egy 
televíziószettért cserébe kapni. 


Mi határozza meg a pénz árát? Ugyanaz az erő, ami minden más 
árat is meghatároz a piacon; a vén, tisztes és mindörökké igaz 
törvény: "kereslet és kínálat." Mind tudjuk, hogy ha a tojás kínálata 
növekedik, az ára csökkenni fog; ha a vásárlók kereslete nő meg a 
tojásra, az ár nő. Ugyanez igaz a pénzre. A növekedés a 
pénzkínálatban általában csökkenti az "árát;" a növekedés a pénz 
keresletében meg fogja emelni. De mi a kereslet a pénzre? A tojás 
esetében tudjuk, mit jelent a "kereslet:" a pénzmennyiséget, amit a 
vásárlók hajlandóak tojásra költeni, plusz a szállítók által 
visszatartott, szándékosan el nem adott tojásokat. Hasonlóképpen 
a pénzzel is, a "kereslet" a különféle javakat jelenti, amelyeket 
felajánlanak érte cserébe, plusz a pénzt, amit készpénzben 

megtartanak, és nem költenek el egy bizonyos időszak alatt. 
Mindkét esetben a "kínálat" jelentheti a tejes piacon lévő készletet 
az adott termékből. 


Mi történik, tehát, ha az arany kínálata megnő, a kereslet pedig 
változatlan marad? Esik a "pénz ára, azaz zuhanni fog a 
pénzegység vásárlóereje. Egy uncia arany immár kevesebbet fog 
érni, mint 100 szelet kenyér, egyharmad televíziószett, stb. 
Ellenkező esetben, ha az arany kínálata csökken, az aranyuncia 
vásárlóereje nő. 


Milyen hatást vált ki a pénzkínálat változása? Az első 
közgazdászok egyike, David Hume példáját követve feltehetjük 
magunknak a kérdést: mi történné, ha egy éjszaka folyamán 
valami jótündér osonna a zsebekbe, tárcákba, banki széfekbe, és 
megduplázná a pénzkészleteinket? A mi példánkban mágikusan 
megnövelné az aranykínálatot. Kétszer olyan gazdagok lennénk? 
Nyilvánvalóan nem. Ami gazdagít bennünket az a javak bősége, és 
ami korlátozza ezt a bőséget az az erőforrások - név szerint a föld, a 
munka és a tőke - véges száma. Érmék sokszorozása nem fogja 
életre hívni ezeket az erőforrásokat. Talán kétszer olyan 
gazdagnak érezzük magunkat egy pillanatra, de amit valójában 
teszünk az csak a pénzkínálat hígítása. Amint a tömeg kitódul 
elkölteni az újonnan lelt pénzét, az árak hozzávetőleg 
megduplázódnak - vagy legalábbis növekednek, amíg a kereslet 
kielégül, és a pénz nem licitál tovább önmaga ellen a létező 
javakért. 


Tehát azt látjuk, hogy míg a pénzkínálat növekedése, mint a 
növekedés bármi más jószág kínálatában, csökkenti az árát, a 

változás nem eredményez - ellentétben más jószágokkal - társadalmi 
hasznot. A közösség egészében nem lett gazdagabb. Mialatt az új 
fogyasztási cikkek vagy tőkejavak emelik az életszínvonalat, az új 
pénz csupán árakat emel - azaz hígítja saját vásárlóerejét. Ennek a 
rejtvénynek az oka az, hogy a pénz egyedül a csereértéke miatt 
hasznos. Más jószágoknak különféle "igazi" haszna van, ezért a 
bővülés a kínálatukban több fogyasztói igényt elégít ki. A pénz 
egyedül távlati csereüzletre használható; a haszna csereértékében 
- avagy "vásárlóerejében"- rejlik. Törvényünk - miszerint a 
pénzmennyiség növekedése nem okoz társadalmi előnyt - egyedi, 
csereeszköz-mivoltából fakad. 


A pénzkínálat növekedése tehát csupán felhígítja az egyes 
aranyunciák hatékonyságát; míg a csökkenés növeli az egyes 
aranyunciák hatékonyságát feladatuk elvégzésében. Elérkeztünk a 
meglepő igazsághoz, miszerint nem számít, mi a pénz kínálata. 
Minden kínálat éppen úgy teljesít, mint bármelyik másik. A szabad 
piac szimplán alkalmazkodik a vásárlóerő, (avagy az aranyegység) 
hatékonyságának megváltoztatásával. Nincs értelme babrálni a 
piaccal azért, hogy változtassunk az általa meghatározott 
pénzkínálaton. 


Ezen a ponton a pénzügyi tervező ellenvetheti: ,Rendben, de ha 
adott, hogy nincs értelme a pénzkínálat kibővítésének, nem 
elpocsékolt erőforrás az aranybányászat? Nem kellene a 
kormánynak állandósítania a pénzkínálatot és megtiltania új 
arany kibányászását?" Ez az érv hiteles lehet azoknak, akiknek 
nincsenek elvi fenntartásai a kormány beavatkozásáról, bár nem 
győzné meg a szabadság egy elkötelezett bajnokát. Másrészt az 

ellenvetés figyelmen kívül hagy egy fontos tényt: hogy az arany 
nem kizárólag pénz, hanem elkerülhetetlenül alapanyag is. Az 
arany növekvő kínálata talán semmilyen pénzügyi haszonnal nem 
jár, ám rendelkezhet nem-pénzügyi előnyökkel - azaz növeli a 
fogyasztás (ékkövek, fogászati munkák, hasonlók) és a termelés 
(ipari munka) rendelkezésre álló arany kínálatát. Aranyat 
bányászni tehát egyáltalán nem társadalmi erőpazarlás. 


Levonjuk tehát a következtetést, miszerint a pénz kínálatának 
meghatározását, akár a többi jószágét, legjobb a szabad piacra 
hagyni. Félretéve a szabadság általános erkölcsi és gazdasági 
előnyeit a kényszerrel szemben, semmilyen diktált 
pénzmennyiség nem képes jobb működésre, a szabad piac pedig 
összhangba fogja állítani az aranytermelést annak a vásárlói 
igények kielégítésére való képességével, más termelékeny 
jószágokéhoz viszonyítva. 

9. 
A "felhalmozás" problémája 


A pénzügyi szabadság kritikusát azonban nem ilyen könnyű 
elhallgattatni. Ott van például az ősi mumus, a "felhalmozás." Egy 
önző, vén fösvény képét idézi fel, aki talán irracionalitásból, talán 
gonosz céloktól vezérelve fel nem használt aranyat gyűjt össze a 
pincéjében vagy a kincses szigetén - ezzel megállítva a 
kereskedelem és a pénzforgalom folyását, válságot és más bajokat 
idézve elő. Valóban fenyeget-e a felhalmozás? 


Elsősorban, ami történt nem több, mint a pénz keresletének 
növekedése a fösvény részéről. Ennek eredményeképp a jószágok 
árai esnek, és az arany-uncia vásárlóereje nő. Nem érte veszteség a 
társadalmat, amely szimplán tovább teszi dolgát egy "erősebb" 
arany uncia kisebb aktív kínálatával. 


Tehát még a lehető legrosszabb helyzetben sem megy tönkre 
semmi, és a pénzügyi szabadság nem teremt nehézségeket. De 
ennél tovább is áshatunk a probléma elemzésében. Ugyanis semmi 
esetre sem irracionális, ha valaki több vagy kevesebb pénzt kíván 
egyenlegére. 


Ezen a ponton vizsgáljuk meg alaposabban a 
készpénzegyenlegeket. Miért tartanak egyáltalán 
készpénzegyenleget az emberek? Képzeljük el, hogy mindannyian 
képesek vagyunk teljes pontossággal megjósolni a jövőt. Ebben az 
esetben senkinek sem kellene számon tartania 
készpénzegyenleget. Mindenki előre tudná, mennyit fog költeni és 
mennyi jövedelme lesz, minden jövőbeli időpontban. Az embernek 

semennyi pénzt nem kellene kéznél tartania, hanem kölcsönadná 
az aranyát úgy, hogy visszakapja a szükséges mennyiséget 
pontosan aznap, amikor a kiadásai esedékesek. De természetesen 
mi egy szükségszerűen bizonytalan világban élünk. Az emberek 
nem tudják precízen előre, mi fog velük történni, vagy mennyi 
jövőbeli költségük és jövedelmük lesz. Minél bizonytalanabbak és 
aggodalmasabbak, annál több készpénzt szeretnének az 
egyenlegükön tartani; minél biztosabbak, annál kevesebbet. A 
készpénztartás egy másik oka egyben a valóság bizonytalan 
világának funkciója is. Ha az emberek a pénz árának esésére 
számítanak a közeljövőben, elköltik a pénzüket most, amíg az 
többet ér, azaz "lehalmozzák" és csökkentik saját, pénz iránti 
keresletüket. Ezzel ellenkezőleg ha úgy gondolják, hogy a pénz ára 
emelkedni fog, várnak a költekezéssel addig, amíg a pénzük 
értékesebb nem lesz, és a keresletük is megnövekszik iránta. Az 
emberek kereslete a készpénzre tehát jó és alapos okokból nő és 
csökken. 


A közgazdászok tévednek, ha azt hiszik, valami nem stimmel azzal, 
ha a pénz nincs állandó, aktív "körforgásban." A pénz egyedül 
csereértéke miatt hasznos, igaz, de nem kizárólag a csere 
pillanatában az. Efölött az igazság fölött gyakran elsiklanak. A 
pénz ugyanolyan hasznos "tétlenül" fekve valaki 
készpénzegyenlegén, vagy akár egy fösvény "halmában." Mivel a 
pénz így félre van téve jövőbeli lehetséges elcserélésre várva - 
tulajdonosának ezzel a jelenben a bármikori kiadások lehetővé 
tételének hasznát biztosítva most, vagy a jövőben - a tulajdonos 
kívánalma szerint. 

Emlékeznünk kell, hogy minden aranyat birtokol valaki, és ebből 
következően minden arany valakinek az egyenlegén szerepel. Ha a 
társadalomban 3000 tonna arany szóródott szét, mind a 3000 
tonnát - egy adott időben - bizonyos egyéneknek kell birtokolniuk 
készpénzegyenlegükön. A készpénzegyenlegek teljes összege 
mindig egyenlő a társadalom teljes pénzkészletével. Tehát igaz az 
ironikus megállapítás, miszerint a valóság bizonytalansága nélkül 
egyáltalán nem létezhetne pénzügyi rendszer. Egy bizonyos 
világban senki nem volna hajlandó készpénzt birtokolni, így a 
pénzre vonatkozó kereslet vég nélkül zuhanna, az árak végtelenül 
a magasba emelkednének, és bármilyen pénzügyi rendszer 
összeomlana. Ahelyett, tehát, hogy a készpénzegyenleg létezése 
egyfajta zavaró és problémás tényező lenne, az egy abszolút 
létfontosságú része bármilyen pénzügyi rendszernek. 


Továbbá félrevezető azt mondani, hogy a pénz , kering." Mint az 
összes fizikai tudományokból vett hasonlat, ez is egyfajta 
mechanikus folyamatot feltételez, amely független az emberi 
akarattól, és amely egy bizonyos mértékű forgással vagy 
, sebességgel" mozog. Igazából a pénz nem , kering;" hanem időről 
időre átutalják az egyik személy készpénzegyenlegéről egy 
másikéra. A pénz létezése ismét azon múlik, hogy az emberek 
hajlandóak-e készpénzegyenleget birtokolni. 


E fejezet kezdetén azt látjuk, hogy a felhalmozás semmiféle 
veszteséggel nem jár a társadalom számára. Most azt fogjuk látni, 
hogy a pénz árváltozása, amelyet a pénzre vonatkozó kereslet 
változása idéz elő, pozitív társadalmi hatással jár - legalább 
annyira pozitívval, mint bármi, ami a javak és szolgáltatások 

kínálatának emelkedésével jár. Láthattuk, hogy a 
készpénzegyenlegek teljes összege a társadalomban egyenlő a pénz 
teljes kínálatával. Tegyük fel, hogy a kínálat állandó, mondjuk, 
3000 tonna marad. Most tegyük fel, hogy akármilyen okból 
kifolyólag - talán növekvő félelem miatt - az emberek kereslete a 
készpénzre megnövekszik. Nyilvánvaló, hogy e kereslet kielégítése 
egy pozitív társadalmi haszon. De hogyan elégíthető ki, ha a teljes 
pénzösszegnek ugyanakkorának kell maradnia? Nagyon 
egyszerűen, a következőképp: azzal, hogy az emberek magasabbra 
értékelik a készpénzegyenleget, a pénzre vonatkozó kereslet 
megemelkedik. Következményképp ugyanaz a teljes pénzösszeg 
most magasabb „reál” egyenleget jelent, azaz nagyobb a javak 
árához viszonyítva - ahhoz a munkához viszonyítva, amelyet a 
pénznek el kell végeznie. Röviden, a társadalom effektív 
készpénzegyenlege megnövekedett. Fordítva pedig, a készpénzre 
vonatkozó kereslet csökkenése megnövekedett költekezést és 
magasabb árakat eredményez. A társadalom vágyát alacsonyabb 
effektív készpénzegyenlegre az adott teljes készpénzállomány 
szükségszerűen nagyobb munkavégzése fogja kielégíteni. 


Tehát, amíg a pénz árának változása - a kínálat változásából 
származóan - csupán megváltoztatja a pénzegység hatékonyságát, 
és semmiféle társadalmi haszonnal nem jár, addig a készpénzre 
vonatkozó kereslet változásából fakadó emelkedés vagy zuhanás 
jár társadalmi haszonnal - mivel kielégíti a társadalom vágyát a 
készpénzegyenlegek magasabb arányára a pénz által elvégzett 
munkához viszonyítva. Másrészt, ha megnövekedik a pénz 
kínálata, az meghiúsítja a társadalom vágyát egy hatékonyabb 
készpénzösszegre (hatékonyabb a vásárlóerő tekintetében). 

Az emberek majdnem minden alkalommal, amikor megkérdezik 
őket, azt fogják válaszolni, hogy annyi pénzt szeretnének, 
amennyit csak lehet. De amit a valóságban szeretnének az nem 
több pénzegység - több aranyuncia vagy ,dollár" - hanem 
hatékonyabb egységek, azaz nagyobb uralom a pénz által 
megvásárolható javak és szolgáltatások felett. Láthattuk, hogy a 
társadalom képtelen kielégíteni a több pénz iránti vágyát azzal, ha 
megnöveli a kínálatot - mivel a megnövekedett kínálat felhígítja 
minden uncia árát, és a pénz semmivel nem lesz bőségesebb, mint 
előtte. Az emberek életszínvonala (az arany nem-pénzügyi 
használatát kivéve) nem növekedhet több arany kibányászásával. 
Ha az emberek hatékonyabb  aranyunciákat kívánnak 
készpénzegyenlegükre, azt kizárólag az árak esésén és az egyes 
unciák hatékonyságának növekedésén át érhetik el. 

10. 
Rögzíteni az árszintet? 


Néhány elméleti szakember azt állítja, hogy egy szabadpiaci 
pénzügyi rendszer nem volna bölcs, mivel nem , rögzítené az 
árszintet;" azaz a pénzegység árát. Állításuk szerint a pénznek 
egyfajta rögzített mérőrúdnak kell lennie, amely sosem változik. 
Tehát annak értékét vagy vásárlóerejét rögzíteni kell. Mivel a pénz 
ára kétségkívül ingadozna egy szabadpiacon, az állam 
irányításának felül kell írnia a szabadságot, hogy biztosítsák a 
stabilitást. Ez a stabilitás igazságot szolgáltatna például az 
adósoknak vagy a hitelezőknek, akik biztosak lesznek abban, hogy 
ugyanolyan vásárlóerejű dollárt vagy aranyunciát fizetnek vissza, 
mint amennyit kölcsönöztek. 


Viszont ha a hitelezők és az adósok a vásárlóerő jövőbeli változása 
ellen kívánják fedezni magukat, azt nagyon egyszerűen 
megtehetik a szabadpiacon. Amikor megkötik a szerződéseiket, 
megegyezhetnek, hogy a visszafizetés egy olyan pénzösszegben 
történik, amit hozzáigazítanak valamiféle közösen elfogadott, a 
pénz értékváltozását követő indexszámhoz. A stabilizátorok régóta 
ilyen intézkedésekkel hozakodnak elő, viszont furcsa módon a 
hitelezők és kölcsönvevők, akik elméletileg a stabilitás legnagyobb 
haszonélvezői, ritkán éltek a lehetőséggel. Rá kell kényszerítenie 
tehát a kormánynak bizonyos , hasznokat" az emberekre, akik már 
szabadon elutasították azokat? Úgy néz ki, hogy az üzletemberek, 
e megváltoztathatatlanul bizonytalan világban sokkal inkább 
megbíznak saját piaci előrejelzéseikben. Végtére is a pénz ára nem 
különb a piacon található bármilyen egyéb szabad árnál. 

Megváltozhatnak az egyének keresletének következményében; 
akkor a pénzügyi ár miért nem? 


A mesterséges stabilizáció igazából komoly mértékben eltorzítaná 
és megakadályozná a piac működését. Mint ahogy arra 
rámutattunk, az embereket ez elkerülhetetlenül megakadályozná 
abban, hogy a készpénzegyenlegük valódi arányát módosítsák; 
nem volna lehetőség a készpénzegyenleg megváltoztatására az 
árak viszonylatában. Továbbá a megnövekedett életszínvonal a 
tőkebefektetés gyümölcse. A megnövekedett termelékenység 
csökkenti az árakat (és a költségeket, ) és ebből kifolyólag szétosztja 
a szabad vállalkozás gyümölcsét az egész társadalomban. Az 
árszintek erőszakos megemelése megakadályozza a magasabb 
életszínvonal elterjedését. 


Röviden, a pénz nem egy ,rögzített mérőeszköz." A pénz egy 
árucikk, amely csereeszközként szolgál. A vásárlói igényekre 
válaszul szolgáló értékrugalmasság épp olyan fontos és épp olyan 
hasznos, mint a piac bármilyen másik szabad árazása. 

11. 
Egymás mellett létező pénzek 


Eddig a következő képet festettük le a pénzről egy teljesen szabad 
gazdaságban: az aranyat vagy az ezüstöt fogják használni, mint 
csereeszközt; az aranyérméket versengő magánvállalatok verik, és 
súlyuk alapján keringenek; az árak szabadon ingadoznak válaszul 
a vásárlói igényekre és a produktív erőforrások kínálatára. Az árak 
szabadsága szükségszerűen magában foglalja a pénzegység 
vásárlóerejének mozgási szabadságát: lehetetlen volna erőszakkal 
beleavatkozni a pénz értékének mozgásába anélkül, hogy ezzel az 
ember minden termék árának szabadságát megnyomorítsa. Az 
ebből származó szabad gazdaság nem volna kaotikus. Épp 
ellenkezőleg, a gazdaság gyorsan és hatékonyan a vásárlók 
kívánságainak ellátása felé törekedne. A pénzpiac úgyszintén lehet 
szabad. 


Eddig leegyszerűsítettük a kérdéskört azzal, hogy csak egy 
pénzügyi fémet - az aranyat - feltételeztünk. Tegyük fel, hogy 
kettő vagy több pénz kerül körforgásba a világpiacon - mondjuk az 
ezüst és az arany. Lehetséges, hogy az arany lesz a pénz egy 
területen, az ezüst pedig egy másikon, vagy mindkettő egymás 
mellett kering. Az arany, például, amely uncia formájában 
értékesebb a piacon az ezüstnél, nagyobb tranzakciókhoz 
használható, az ezüst pedig kisebbekhez. Nem volna a két pénz 
rendszere meglehetősen zűrzavaros? Nem kellene a kormánynak 
belépnie, hogy meghatározott értékarányt állítson fel a kettő 
között (, bimetallizmus") vagy valahogyan megszüntesse az egyik, 
vagy a másik fémpénzt (, egységes szabvány" életbe léptetése)? 

Nagyon is lehetséges, hogy a piac, ha szabad teret kap, egy 
egyedülálló fémet jelöl ki pénz gyanánt. De az újabb 
évszázadokban az ezüst makacsul megmaradt az arany 
kihívójaként. Nem szükséges viszont, hogy a kormány belépjen, és 
megmentse a piacot saját ostobaságának tűnő kettős 
pénzrendszerétől. Az ezüst pontosan azért maradt forgalomban, 
mert kényelmes volt (például apró gyanánt). Az ezüst és az arany 
nagyon könnyen létezhetne párhuzamosan, mint ahogy azt tették 
is a múltban. A két fém viszonylagos kereslete és kínálata fogja 
meghatározni a kettő közötti árfolyamot, és ez az arány, mint 
bármilyen másik ár, a változó erőkhöz viszonyulva folytatni fogja 
ingadozását. Egy bizonyos időben például az ezüst és az 
aranyuncia átváltható lehet 16:1 arányban, egy másik időben 
pedig 15:1 arányban, satöbbi. Hogy melyik fém fog számviteli 
egységként szolgálni, az a piac tényleges körülményeitől függ. Ha 
az arany a számvitel pénze, akkor a legtöbb ügyletet 
aranyunciákban számolják, az ezüstunciát pedig aranyban 
meghatározott, szabadon ingadozó áron fogják átváltani. 


Nyilvánvalónak kell lennie, hogy a két fém átváltási árfolyama és 
vásárlóereje általában arányos marad. Ha a termékek ára aranyban 
kifejezve tizenötször nagyobb, mint ezüstben, akkor az árfolyam 
1:15 lesz. Ha nem, kifizetődő lesz az egyikből a másikba való 
átváltás egészen addig, amíg el nem érik az egyenlőséget. Tehát ha 
az árak tizenötször nagyobbak ezüstben kifejezve, mint aranyban, 
míg az ezüst/arany aránya 20:1, az emberek sietve eladják 
termékeiket aranyért, majd ezüstöt vásárolnak, végül pedig 
visszavásárolják a termékeiket ezüstért, a folyamat során tisztes 
hasznot learatva. Ez egyhamar visszaállítja az átváltási 

árfolyamok , vásárlóerő-egyenlőségét"; ahogyan az arany egyre 
olcsóbb lesz ezüstben kifejezve, a javak ezüst-árai felemelkednek, a 
javak arany-árai pedig csökkennek. 


Röviden, a szabadpiac kiválóan szabályos, nem csupán akkor, 
amikor a pénz szabad, hanem akkor is, amikor egynél több pénz 
van körforgásban. 


Miféle , standardot" fog biztosítani egy szabad pénz? A fontos az, 
hogy a szabványt ne kormányrendelet határozza meg. Ha 
önmagára hagyjuk, a piac az aranyat határozhatja meg egyedülálló 
pénznek (,aranyalap"), vagy az ezüstöt, mint egyedülálló pénz 
(,ezüstalap") vagy mindkettőt, szabadon ingadozó árfolyammal 
(„párhuzamos szabványok”). 

12. 
Pénzraktárak 


Tegyük fel tehát, hogy a szabadpiac az aranyat választotta pénzéül 
(az egyszerűség kedvéért ismét megfeledkezve az ezüstről). Az 
aranyat sokszor kínos és nehézkés cipelni és közvetlenül használni 
még a kényelmesebb érme formájában is. Nagyobb tranzakciók 
esetén úgyszintén kínos és költséges több száz fontnyi aranyat 
elszállítani. De a szabadpiac, amely mindig készen áll kielégíteni a 
társadalmi igényeket, megmentésünkre siet. Mindenekelőtt az 
aranyat tárolni kell valahol, és mivel a specializáció a 
leghatékonyabb minden egyéb vállalkozás esetében, így a 
raktározás iparában is. Bizonyos cégek tehát sikerrel járnak a 
piacon raktározási szolgáltatás biztosításában. Ezek közül néhány 
aranyraktár lesz, amely tárolni fogja az aranyat annak számtalan 
tulajdonosa számára. Mint minden raktár esetén, a tulajdonos joga 
a raktározott javakhoz egy raktárjegyen alapul, amelyet javai 
elhelyezéséért cserébe kap kézhez. Ez a raktárjegy feljogosítja a 
tulajdonost, hogy akkor vegye vissza magához javait, amikor csak 
kívánja. Ez a raktár pont ugyanúgy fog haszonra szert tenni, mint 
bármelyik másik, azaz a tárolási szolgáltatásáért kapott díjon 
keresztül. 


Minden jogunk megvan azt feltételezni, hogy az arany- vagy 
pénzraktárak virágozni fognak egy szabad piacon, az összes többi 
raktárral egyetemben. Sőt, a raktározás sokkal nagyobb szerepet 
játszik a pénz esetében. A pénzen kívül minden más termék 
egyszer elfogyasztásra kerül, így egy idő múlva elhagyja a raktárt. 
Viszont, mint ahogy azt láttuk, a pénzt főként nem a fizikai 

értelmében , használják," hanem más termékek elcseréléséhez, és 
tartalékolásra értékcserék jövőbeli végrehajtása érdekében. 
Röviden tehát a pénzt nem „használják fel,” csupán átruházzák 
egyik személyről a másikra. 


Ilyen helyzetekben a kényelmesség elkerülhetetlenül ahhoz vezet, 
hogy az emberek a raktárjegyet ruházzák át, nem pedig magát a 
fizikai aranyat. Tegyük fel például, hogy mind Smith, mind pedig 
Jones ugyanabban a raktárban tárolja az aranyát. Jones elad egy 
autót Smithnek száz uncia aranyért. Végig mehetnének azon a 
drága folyamaton, amely során Smith kiváltja raktárjegyét és 
elszállíttatja aranyát Jones irodájába, Jones pedig megfordul és 
visszahelyezi az aranyat a raktárba. De kétségtelenül egy sokkal 
kényelmesebb megoldást választanak: Smith egyszerűen átadja a 
100 uncia aranyról szóló raktárjegyét Jonesnak. 


Ily módon a pénzre váltható raktárjegyek egyre nagyobb szerepet 
kapnak, mint pénzhelyettesítő eszközök. Kevesebb és kevesebb 
tranzakció során fogják elmozgatni a valódi aranyat, ehelyett 
egyre többször fogják az arany papírjegyét használni. A piac 
kifejlődésével három korlátozása lesz ennek a helyettesítő 
folyamatnak. Egy, amekkora mértékben hajlandóak igénybe venni 
az emberek ezeket a pénzraktárakat - amelyeket banknak 
nevezünk - készpénz használata helyett. Nyilvánvaló, hogy ha 
Jones valamilyen okból kifolyólag nem szerette használni a 
bankot, Smithnek el kellene szállítania a valódi aranyat. Kettő, a 
különböző bankok vevőkörének mértéke. Másszóval, minél több 
tranzakció történik különböző bankok kliensei között, annál több 
aranyat kell átszállítani. Minél több értékcsere történik ugyanazon 

bank kliensei között, annál kevesebbet kell az aranyat szállítani. 
Ha Jones és Smith különféle raktárak kliensei volnának, Smith 
bankjának (vagy magának Smithnek) kellene átszállítania az 
aranyat Jones bankjába. Három, a vevőkörnek meg kell bíznia 
bankjában. Ha például hirtelen megtudják, hogy a 
bankhivatalnokok szerepelnek a bűnügyi nyilvántartásokban, a 
bank egyhamar el fogja veszíteni vásárlóközönségét. Ebből a 
szempontból minden raktár - és minden, a jó hírnéven alapuló 
vállalat - egyforma. 


Ahogyan növekednek a bankok és növekszik a beléjük fektetett 
bizalom, ügyfeleik kényelmesebbnek fogják találni, ha 
lemondanak a papír blokkok jogáról - amelyet bankjegyeknek 
neveznek - és helyette jogcímeiket nyitott betétkönyv formájában 
tartják. A pénzügyi világban ezeket bankbetéteknek nevezték. A 
papírjegyek átruházása helyett az ügyfél egy könyvet kap, amelybe 
utasítást írhat raktárja számára, hogy bankfiókjának egy részét 
ruházzák át valaki másra. Tehát a példánkban Smith utasítja a 
bankját, hogy ruházzák át 100 uncia aranyának jogcímét Jonesra. 
Ezt az írott utasítást csekknek nevezik. 


Nyilvánvalónak kell lennie, hogy gazdaságilag semmi különbség 
nincs egy bankjegy és egy bankbetét között. Mindkettő a tárolt 
arany tulajdonjogának követelése; mindkettőt hasonlóképp 
ruházzák át, pénzhelyettesítő eszközként, és mindkettő 
használatának elterjedését három tényező szabályozza. Az ügyfél 
kényelmének megfelelően választhat, hogy jogcímét jegy vagy 
betét formájában szeretné tartani. 

Namost, mi történik a pénzkínálattal e műveletek következtében? 
Ha a  papírjegyeket vagy  bankbetéteket használják 
„pénzhelyettesítőnek,” jelenti-e ez azt, hogy az effektív pénzkínálat 
a gazdaságban megnövekedett, még akkor is, ha az aranykészlet 
ugyanakkora maradt? Természetesen nem, hiszen a 
pénzhelyettesítők egyszerű raktári nyugták, amelyek mindössze 
lehelyezett aranyat takarnak. Ha Jones letétbe helyez 100 uncia 
aranyat raktárjában, és egy nyugtát kap érte, azt a nyugtát 
pénzként használhatja a piacon - de kizárólag az arany kényelmes 
helyettesítőjeként, nem megnövekedett vagyonként. A széfben 
elhelyezett arany többé már nem része az effektív pénzkínálatnak, 
hanem helyette tartalékként tartják számon a nyugta ellenében, 
amelyre a tulajdonosa bármikor igényt tarthat. A helyettesítők 
használatának növekedése vagy csökkenése tehát semmiféle 
hatással nincs a pénzkészletre. Csupán a készlet formája változik 
meg, nem az összege. Tehát egy közösség pénzkészlete a kezdetben 
lehet tízmillió uncia arany. Ezután hatmilliót letétbe helyezhetnek 
a bankokban bankjegyekért cserébe, amelynek következtében az 
effektív pénzkínálat a négymillió uncia arany plusz a hatmillió 
unciányi arany bankjegye lesz. A teljes pénzkészlet változatlan 
maradt. 


Érdekes módon sokan úgy érvelnek, hogy lehetetlen volna a 
bankok számára profitot termelni, ha ilyen „százszázalékos 
tartalékolású” alapon üzemelnének (ahol minden nyugta aranyat 
képvisel). Viszont ez épp annyira nem probléma, mint bármilyen 
más raktár esetében. Majdnem minden raktár magától értetődően 
megtartja a javakat tulajdonosai számára (százszázalékos 
tartalékolás) - sőt, csalásnak vagy rablásnak minősülne ettől 
eltérni. Profitra úgy tesznek szert, hogy díjat számolnak fel a 
szolgáltatásukért. A bankok ugyanígy kérhetnek díjazást. Ha az az 
ellenérv, hogy a vásárlók nem fogják kifizetni a magas árakat, az 
azt jelenti, hogy a banki szolgáltatásokra nincs magas kereslet, és a 

szolgáltatásuk használata olyan szintre zuhan, ami a vásárlóknak 
megéri. 


Itt elérkezünk ahhoz a problémához, amely a legkényesebb mind 
közül, amivel a pénzügyi közgazdász szembe találhatja magát: a 
, részleges tartalékolású bankolás" megítéléséhez. Fel kell tennünk 
a kérdést, megengedett volna-e a részleges tartalékolású bankolás 
a szabad piacon, vagy csalásnak minősülne? Köztudott, hogy a 
bankok ritkán maradtak hosszú ideig a , 100 százalékos" alapon. 
Mivel a pénz hosszú ideig a raktárakban maradhat, a bankok 
számára csábító valamennyit abból a pénzből saját 
elszámolásukban használni - főleg azért, mert az embereket 
általában nem érdekli, hogy a visszakapott aranyérmék pont 
ugyanazok-e, mint amiket letétbe helyeztek. A bank tehát 
kísértésbe eshet, hogy mások pénzéből magának szerezzen 
nyereséget. 


Ha a bankok közvetlenül kikölcsönözik az aranyat, a bankjegyek 
egy része természetesen érvénytelenné válik. Néhány nyugta 
mögött nem lesz többé arany; röviden, a bank effektíve 
fizetésképtelenné válik, mivel képtelen betartani kötelezettségeit, 
ha arra kerül a sor. Ha akarná sem lenne többé képes kiadni 
vásárlói tulajdonát. 


Általában ahelyett, hogy közvetlenül az aranyat adnák át, a 
bankok fedezetlen vagy , hamis" raktárjegyeket nyomtattak arról 
az aranyról, ami nincs, és nem is lehet ott. Ezeket aztán profitért 
kölcsönbe adják. Nyilvánvalóan a gazdasági hatások ugyanazok. 
Több raktárjegyet nyomtatnak, mint amennyi arany létezik a 
széfekben. A bank olyan aranyra szóló raktárjegyeket utal ki, 
amelyek a valóságban semmit, elméletben viszont névértékük 100 
százalékát képviselik aranyban. Ezek a hamis nyugták elárasztják a 
bizakodó piacot a valódi nyugtákhoz hasonlóan, és megemelik az 
ország effektív pénzállományát. Ha a fentebbi példában a bankok 

két millió uncia aranyat képviselő hamis bankjegyet osztanak ki, 
az ország pénzkínálata tízről tizenkétmillió uncia aranyra 
növekedik - legalábbis mindaddig, amíg fel nem fedezik, és ki nem 
javítják a hókuszpókuszt. Így a közösség által birtokolt négy millió 
uncia arany mellé nyolc millió unciányi pénzhelyettesítő eszköz 
társul, amelyből csupán hat millió fedezett arannyal. 


A hamis nyugták kiutalása, hasonlóképp az érmehamisításhoz, az 
infláció példája, amelyet később részletesen is tanulmányozunk. 
Az infláció definíciója a gazdaság pénzkínálatának olyan 
növekedése, amely nem a fém-pénz készletének növekedéséből fakad. 
A részleges tartalékolású bankok tehát természetükből adódóan 
inflációs intézmények. 


A bankok védelmezői a következőképp válaszolnak: a bankok egész 
egyszerűen pont úgy üzemelnek, mint bármilyen más vállalkozás 
- kockázatot vállalnak. Kétségkívül, ha mindenki, aki vagyonát 
letétbe helyezte, egyszerre állna elő követeléseivel, a bankok 
csődbe mennének, mivel a kiosztott bankjegyek meghaladják a 
széfekben tárolt arany mennyiségét. De a bankok egész egyszerűen 
megkockáztatják - általában jó indokkal - hogy nem fogja 
egyszerre mindenki követelni aranyát. A , részleges tartalékolású" 
bank és az összes többi vállalat közötti hatalmas különbség viszont 
a következő: egyéb vállalatok a saját kölcsönzött tőkéjüket 
használják befektetéseik során, és ha hitelt kölcsönöznek, ígéretet 
tesznek a visszafizetésre egy későbbi időpontban, ügyelve arra, 
hogy elég pénz legyen kéznél náluk azon a napon, amikor 
teljesíteniük kell kötelezettségeiket. Ha Smith kölcsönkér 100 
uncia aranyat egy évre, úgy rendezi, hogy abban a jövőbeli 
időpontban 100 uncia arany álljon rendelkezésére. De a bank nem 
vagyonukat letétbe helyező ügyfeleitől vesz kölcsön; nem ígéri azt, 
hogy visszafizeti az aranyat egy bizonyos jövőbeli időpontban. 
Ehelyett azt fogadja meg, hogy kérésre bármikor aranyra váltja a 

nyugtákat. Röviden, a bankjegy vagy a letét nem egy adóslevél, 
vagy adósság, hanem egy raktárlevél más emberek tulajdonáról. 
Továbbá, amikor egy üzletember pénzt kölcsönöz vagy ad hitelbe, 
ő nem növeli a pénzkínálatot. A kölcsönadott pénz megtakarított 
pénz, a létező pénzkínálat része, amelyet átruháznak a 
megtakarítótól a  kölcsönvevőre. A bankjegyek viszont 
mesterségesen növelik a pénzkínálatot, mivel a hamis nyugták 
kikerülnek a piacra. 


Egy bank tehát nem csupán a szokásos üzleti kockázatot vállalja. 
Nem rendezi vagyontárgyai időbeni megoszlását kötelezettségei 
időbeni megoszlásához, azaz nem ügyel arra, hogy elég pénze 
legyen az esedékes napon számlái kifizetéséhez. Ehelyett legtöbb 
kötelezettsége azonnali, viszont vagyontárgyai nem. 


A bank a semmiből hoz létre új pénzt, és - mindenki mással 
ellentétben - nem javak és szolgáltatások előállításával kell 
nyereségre szert tennie. Röviden, a bank máris, és mindig csődben 
van; de csődjére csak akkor derül fény, amikor vásárlói gyanút 
fognak és megrohamozzák a bankot. Semmilyen egyéb üzlet nem 
tapasztal meg ilyen ,rohamot." Más vállalkozás nem kerülhet 
csődbe egyik napról a másikra csak azért, mert vásárlói úgy 
döntenek, hogy ismét birtokukba veszik tulajdonukat. Semmi más 
üzlet nem teremt új, képzeletbeli pénzt, ami elillan, ha valódi 
méréseknek vetik alá. 


A részleges tartalékolású bank pénzének szörnyű gazdasági 
következményeit a következő fejezetben derítjük fel. Itt csak azt a 
következtetést vonjuk le, hogy erkölcsi szempontból egy ilyen 
banknak pontosan ugyanannyi joga van létezni egy szabadpiacon, 
mint az implicit rablás bármilyen egyéb formájának. Igaz, hogy a 
bankjegy vagy a letét nem állítja azt valamelyik oldalán, hogy a 
raktár garantálja, hogy minden pillanatban kéznél fogja tartani az 
arany teljes fedezetét. Viszont azt ígéri, hogy követelés esetén 

beváltja a nyugtát, és amikor bármennyi hamis bankjegyet oszt ki, 
máris csalást követ el, hiszen abban a pillanatban lehetetlenné 
válik számára, hogy betartsa ígéretét és beváltson minden 
bankjegyet és letétet. Tehát abban a pillanatban elkövetik a csalást, 
amikor megtörténik a hamis nyugták kiállítása. Hogy melyik 
nyugták hamisak, azt kizárólag egy bankroham után lehet 
kideríteni (hiszen minden nyugta ugyanúgy néz ki), miután a 
későn érkező igénylők szárazon maradtak. 


Ha egy szabad társadalomban törvényen kívül helyezik a csalást, 
akkor a részleges tartalékolású bankolásra ugyanez a sors vár. 
Tegyük fel viszont, hogy megengedik a csalást és a részleges 
tartalékolású bankolást, a bankoknak pedig csupán be kell 
tartaniuk az arra való kötelezettségüket, hogy követelés esetén a 
bankjegyeket aranyra váltják. Ha erre képtelenek, az azonnali 
csődöt vonna maga után. Ez a rendszer kapta a , szabad bankolás" 
megnevezést. Megtörténne-e tehát egy ilyen rendszerben a 
pénzhelyettesítő eszközök körüli nagymértékű csalás, amely új 
pénz mesterséges létrehozását eredményezné? Sokan így 
gondolták, és úgy hitték, hogy a „wildcat banking" egyszerűen a 
csillagokba emelné a pénzkínálatot. De épp ellenkezőleg, a , szabad 
bankolás" egy a mainál sokkal , szilárdabb" pénzügyi rendszerhez 
vezetne. 


A bankokat ezesetben ugyanaz a három tényező korlátozná, mint 
amit fentebb felsoroltunk, méghozzá igen szigorúan. Először is, 
minden bank inflációját a másik bankokkal szembeni 
aranyvesztesége fogja korlátozni, mivel egy bank kizárólag saját 
vevőkörén belül képes kibővíteni a pénzkínálatot. Tegyük fel, 
például, hogy X Bank, amelybe tízezer uncia aranyat helyeztek 
letétbe, kinyomtat kétezer unciányi hamis, aranyra váltható 
raktárjegyet, és kiosztja azt különféle vállalatoknak, vagy 
értékpapírba fekteti őket. A kölcsönvevő, vagy az értékpapírok 

előző tulajdonosa különféle javakra és szolgáltatásokra költi ezt az 
új pénzt. Idővel a pénz egy olyan birtokoshoz fog kerülni, akik egy 
másik, Y Bank vásárlója. 


Azon a ponton Y Bank kapcsolatba lép X Bankkal, hogy nyugtáját 
aranyra váltsa, hogy az aranyat Y Bank széfjeibe szállíthassák. 
Nyilvánvalóan, minél kiterjedtebb minden bank ügyfélköre, és 
minél többet kereskednek egymással az ügyfelek, annál nagyobb 
lehetősége lesz a bankoknak a hitel- és pénzkínálat kibővítésére. 
Mivel ha egy bank ügyfélköre apró, akkor a teremtett pénz 
kibocsátása után egyhamar kapcsolatba lépnek vele az arany 
kiváltása érdekében - és mint ahogy azt láttuk, nem rendelkezik a 
szükséges összeggel, amellyel a kötelezettségei egészének eleget 
tudna tenni. A csőd elkerülése érdekében tehát, minél kisebb egy 
bank vásárlóköre, aranyának annál nagyobb részét kell 
tartalékban tartania, és annál kevésbé képes a pénzkínálat 
bővítésére. Ha minden országban csak egy bank létezik, sokkal 
nagyobb lehetőség nyílik a pénzkínálat bővítésére, mint ha 
minden két személyre jutna egy bank a közösségben. Ha minden 
más egyenlő, akkor minél több bank létezik, és minél kisebb a 
méretük, annál , szilárdabb" - és jobb - lesz a monetáris kínálat. 
Hasonlóképp, egy bank vásárlókörét úgyszintén szabályozni fogja 
azoknak a száma, akik egyáltalán nem használnak bankot. Minél 
több ember használ valódi aranyat a bankok pénze helyett, annál 
kevesebb lehetőség lesz a bankok általi inflációra. 


Tegyük fel, viszont, hogy a bankok kartellbe szerveződnek, és 
megegyeznek, hogy kifizetik egymás nyugtáit, és nem követelik 
átváltásukat. Továbbá azt is tételezzük fel, hogy mindenki 
bankpénzt használ. Szabályozza-e bármi is a pénzkínálat 
bővítését? Igen, a vásárlók bizalma a bankokban továbbra is 
szabályozó hatású. Ahogyan a banki hitelek és a pénzkínálat egyre 
tovább és tovább bővül, több és több kliens kezd el aggódni a 

tartalékok csökkenése miatt. És egy valóban szabad 
társadalomban mindazok, akik tudják az igazságot a bankrendszer 
fizetésképtelenségéről, Bankellenes Szövetséget alapíthatnak, 
hogy arra ösztönözzék a klienseket, hogy vegyék ki a pénzüket, 
mielőtt túl késő lesz. Röviden, a szövetségek bankroham- 
ösztönzése, vagy a megalapulásuk fenyegetése képes lesz a 
monetáris bővülés megállítására és megfordítására. 


Ennek az értekezésnek nem állt céljában megtámadni a hitelezés 
általános gyakorlatát, amely a szabadpiac létfontosságú része. A 
hitelügylet során tulajdonosa elcseréli pénzét (egy a jelenben 
hasznos jószágát) egy későbbi időpontban kifizetésre kerülő 
adóslevélre (egy , jövőbeli" jószágra), a kirótt kamat pedig tükrözi, 
mennyivel értékesebbek a jelenlegi javak a jövőbeni javaknál a 
piacon. De a bankjegyek és letétek nem hitelek, hanem raktári 
nyugták, azonnal bankszéfekben tárolt pénzre (azaz aranyra) 
váltható követelések. Az adós mindent megtesz annak érdekében, 
hogy kifizesse tartozását, amikor eljön rá az idő; a részleges 
tartalékolású bankár sosem fizetheti ki fennálló 
kötelezettségeinek egy kis részénél többet. 


A következő fejezetben elkezdjük vizsgálni a különféle módokat, 
ahogyan a kormány beleavatkozik a pénzügyi rendszerbe - 
amelynek legtöbbje nem a csalások elfojtására hivatott, hanem 
épp ellenkezőleg, arra, hogy megszüntessék az infláció fentebb 
felsorolt - és további - természetes szabályozóit. 

13. 
Összefoglaló 


Mit tanultunk a pénzről egy szabad társadalomban? Megtanultuk, 
hogy a múltban minden pénz egy hasznos árucikkből származott — 
és kizárólag abból származhat - amelyet a szabadpiac választott 
csereeszközként. A pénz egysége egész egyszerűen a pénzügyi 
alapanyag - általában egy fém, mint az arany vagy az ezüst - 
tömegének egysége. Egy szabad társadalomban a pénzként 
választott anyag, annak formája és alakja a szabad egyének 
önkéntes döntéseire van bízva. A magán érmeverés tehát legalább 
annyira legitim és hasznos, mint bármilyen más üzleti 
tevékenység. A pénz ,ára" annak vásárlóereje a gazdaság összes 
termékének szempontjából, amelyet a pénz kínálata, illetve az 
egyének pénz iránti kereslete határoz meg. Bármilyen állami 
kísérlet a pénz árának rögzítésére beavatkozik az emberek pénz 
iránti keresetébe. Ha az emberek kényelmesnek találják egynél 
több fém használatát, a kettő közötti átváltási arányt a 
viszonylagos keresletük és kínálatuk határozza meg, és a piac 
általában stabilizálja egymáshoz viszonyított vásárlóerejüket. Ha 
egyszer elégséges kínálat áll rendelkezésre egy fémből ahhoz, hogy 
a piac azt pénznek válassza, a kínálat semmiféle növelése nem 
javíthat annak monetáris funkcióján. A pénzkínálat növelése 
csupán hígítani fogja minden egyes uncia pénz hatékonyságát a 
gazdaság megsegítése nélkül. Az arany vagy ezüst megnövekedett 
készlete viszont több nem-pénzügyi kívánságot elégíthet ki 
(ékszerek, ipari célok, satöbbi) és ebből következően társadalmilag 
hasznos. Az infláció (a pénzhelyettesítő eszközök kínálatának 
növekedése a fémkészlet növekedése nélkül) társadalmilag sosem 

hasznos, hanem kizárólag egy csoportnak teremt hasznot egy 
másik csoport kárára. Az infláció, mivel a tulajdon ellen, csalással 
elkövetett támadás, sosem megengedhető egy szabad piacon. 


Összefoglalva, a szabadság legalább olyan nagyszerűen képes 
üzemeltetni a pénzügyi rendszert, mint a gazdaság többi részét. 
Számos író véleményével ellentétben semmi különleges nincs a 
pénzben, ami miatt kifejezetten állami irányítást követelne. A 
pénz esetében is szabadon cselekvő emberek lesznek képesek a 
legjobban és leggördülékenyebben kielégíteni a gazdasági 
kívánságokat. A pénznek éppúgy, mint az ember összes többi 
tevékenységének, ,a szabadság szülőanyja, nem pedig lánya a 
rendnek." 

lII. 
A KORMÁNY BABRÁLÁSA A 
PÉNZZEL 

1. 
A kormány bevétele 


A kormányok, minden más szervezettel ellentétben, bevételüket 
nem  szolgáltatásaikért való  fizetségként kapják. Ebből 
következően a kormányok egy olyan gazdasági problémával 
szembesülnek, amely különbözik mindenki más problémájától. Ha 
magánszemélyek szeretnének több, mások által előállított jószágot 
vagy szolgáltatást megvásárolni, nekik is többet kell 
megtermelniük és eladniuk valamiből, amit mások kívánnak. A 
kormánynak csupán arra kell valami új módszert kitalálnia, 
hogyan sajátítson ki még több tulajdont a tulajdonosok 
beleegyezése nélkül. 


A cserekereskedelemben a kormányhivatalnokok egy módon 
kobozhattak el erőforrásokat: a természetbeni javak kisajátításával. 
Egy pénzgazdaságban könnyebbnek fogják találni a pénzügyi 
vagyontárgyak elkobzását, majd a pénz használatát javak és 
szolgáltatások megvásárlására a kormány számára, vagy a pénzt 
állami támogatásként kifizetni előnyben részesített csoportok 
számára. Ezt az elkobzást nevezik adóztatásnak. 


Az adóztatás viszont sokszor népszerűtlen, és kevésbé nyugalmas 
időkben sokszor váltott ki forradalmakat. A pénz megjelenése - bár 
áldás volt az emberiség számára - több kiskaput is kitárt a 
kormány előtt az erőforrások elkobzásához. A szabad piacon az 
ember úgy tehet szert pénzre, ha mások által kívánatos javakat és 
szolgáltatásokat termel és árusít, vagy bányászat révén (amely 
vállalkozás hosszútávon nem kevésbé profitáló, mint bármilyen 
másik). Viszont ha a kormány talál egy módszert a 
MISES INSTITUTE 
ELLENPROPAGANDA 


MURRAY ROTHBARD: 
MIT MŰVELT A KORMÁNY A PÉNZÜNKKEL? 


pénzhamisításra - pénz létrehozására a semmiből - akkor igen 
hamar képes megteremteni saját pénzét anélkül, hogy javakat 
vagy szolgáltatásokat értékesítene, vagy aranyat bányászna. 
Ebben az esetben ravaszul, és majdnem észrevétlenül kobozhat el 
erőforrásokat anélkül, hogy  fellángolna az adóztatás 
következtében megjelenő ellenségesség. Sőt, a pénzhamisítás a 
saját áldozatai számára is megteremtheti a példátlan gazdagság 
áldásos illúzióját. 


A pénzhamisítás nyilvánvalóan csupán az infláció másik neve - 
mindkettő , új" pénzt teremt, ami nem ezüst és nem arany, és 
mindkettő hasonlóképp működik. Most láthatjuk, hogy a 
kormányok miért természetükből adódóan inflációsak: az infláció 
egy erőteljes és rejtett eszköz a kormány számára az ország 
erőforrásainak elragadásához - az adóztatás fájdalommentes, és 
emiatt még veszélyesebb formája. 

2. 
Az infláció gazdasági hatásai 


Az infláció gazdasági hatásainak felméréséhez lássuk, mi történik, 
ha egy csoport pénzhamisító munkának lát. Tegyük fel, hogy a 
gazdaság pénzkészlete 10 ezer uncia arany, és a pénzhamisítók - 
akik olyan ravaszok, hogy senki sem leplezi le őket - 2000 , unciát" 
pumpálnak a gazdaságba. Mik lesznek a következmények? 
Mindenekelőtt ott lesz a pénzhamisítók nyilvánvaló haszna. 
Fogják a frissen létrehozott pénzt és azzal javakat és 
szolgáltatásokat vásárolnak. A híres New Yorker karikatúra 
szavaival élve, amely egy csoport pénzhamisítót mutat, akik nagy 
komolysággal elmélkednek kezük munkája felett: „A 
kiskereskedelem hamarosan megkapja a szükséges belövését.” 
Pontosan. A helyi kiadások valóban belövést kapnak. Az új pénz 
lépésről-lépésre tör magának utat szerte a gazdasági rendszerben. 
Ahogyan az új pénz elterjed, fellicitálja az árakat - mint ahogy 
láttuk, az új pénz kizárólag hígíthatja minden egyes dollár 
hatékonyságát. De ez a hígítás időbe telik, és ebből fakadóan 
egyenetlen: mindeközben bizonyos emberek nyereségre tesznek 
szert, mások veszítenek. Röviden, a pénzhamisítók és a helyi 
kereskedőik jövedelme még azelőtt növekedett meg, hogy az 
általuk vásárolt termékek ára nőtt volna. Másrészről viszont az 
emberek a gazdaság távoli helyein, akikhez még nem jutott el az új 
pénz, hamarabb fogják az általuk vásárolt termékek árának 
növekedését tapasztalni, mint jövedelmük növekedését. A 
kereskedők az ország másik végén például veszteségeket 
szenvednek. Azok nyernek a legtöbbet, akik legelőször kapják 
készhez az új pénzt, a legkésőbb megkapók kárára. 
MISES INSTITUTE 
ELLENPROPAGANDA 


MURRAY ROTHBARD: 
MIT MŰVELT A KORMÁNY A PÉNZÜNKKEL? 


Az infláció tehát nem jár semmiféle társadalmi haszonnal; 
ehelyett újra szétosztja a vagyont az először érkezők javára és a 
versenyben elkésettek kárára. Az infláció a gyakorlatban bizony 
annak a versenye, ki képes leghamarabb megkaparintani az új 
pénzt. A későn érkezőket - azokat, akiknek csak a veszteség jut — 
nevezik gyakran „rögzített bérű csoportnak.” A miniszterek, 
tanárok, bérért dolgozó emberek hírhedten lemaradnak más 
csoportoktól az új pénz megszerzésében. Azok szenvednek a 
legtöbbet, akiknek jövedelme szerződésben rögzített mennyiségű 
fizetésből származik - szerződésben, amelyet az árak inflációs 
növekedése előtt kötöttek. Életbiztosítások kedvezményezettjei és 
járadékosai, nyugdíjból élő idősek, főbérlők hosszútávú bérleti 
szerződéssel, — hitelezők és megtakarítással rendelkezők: 
mindnyájukra le fog sújtani az infláció ökle. Ők lesznek azok, 
akiket , megadóztatnak." 


Az inflációnak egyéb pusztító hatásai is vannak. Eltorzítja 
gazdaságunk alappillérét: a gazdasági kalkulációt. Mivel az árak 
nem egyformán és azonos sebességgel változnak, a 
vállalkozásoknak nehezebbé válik a maradandó és az átmeneti 
elkülönítése, illetve vásárlók kívánságainak, vagy műveleteik 
költségeinek helyes felmérése. Például a számvitel során egy 
vagyontárgy „költségét” meghatározzák annak alapján, 
amennyiért a vállalkozás beszerezte azt. Viszont ha az infláció 
közbeavatkozik, a vagyontárgy kicserélésének költsége 
elhasználódás esetén sokkal nagyobb lesz, mint amennyit 
feljegyeztek.  Következményképp az üzleti számvitel 
nagymértékben túl fogja becsülni a nyereségeket infláció idején - 
és talán még fel is élnek tőkéjükből, amikor feltételezhetően 

növelik a befektetéseiket. Hasonlóképp a részvényesek és az 
ingatlanbirtokosok is tőkenyereséggel fognak gazdagodni egy 
infláció alatt, ami valójában egyáltalán nem "gazdagodás." Esetleg 
költenek ezekből a nyereségekből anélkül, hogy felfognák, hogy 
ezzel eredeti tőkéjüket élik fel. 


A profit látszatának megteremtésével és a gazdasági kalkuláció 
megzavarásával az infláció felfüggeszti a szabad piac büntetését a 
nem hatékony, és jutalmát a hatékony vállalatoknak. Majdnem 
minden vállalat látszólag boldogulni fog. Az általános "eladók 
piaca" atmoszféra a termékek és a vásárlóknak tett szolgáltatások 
minőségbeli romlásához fog vezetni, mivel a fogyasztók gyakran 
kevésbé elleneznek egy áremelést, ha az a minőség 
lealacsonyításának formáját ölti. A munka minősége infláció alatt 
egy megbúvó ok miatt romlik: az emberek elcsábulnak a 
"gazdagodj-meg-gyorsan" sémáknak, látszólag karnyújtásnyi 
közelségben a folyamatosan emelkedő árak idején, és gyakran 
megvetik a józan erőfeszítést. Az infláció megbünteti a 
takarékosságot is, és bátorítja az adósságot, mivel bármennyi 
pénzt hiteleznek, az kisebb vásárlóerejű dollárban lesz 
visszafizetve, mint amit eredetileg kölcsönadtak. Az ösztönző 
tehát az, hogy az ember vegyen fel kölcsönt és fizessen később 
ahelyett, hogy megtakarít és kölcsönt ad. Az infláció ilyen módon 
csökkenti az általános életszínvonalat épp azzal a folyamattal, 
amellyel a "fellendülés" díszes légkörét teremti meg. 


Szerencsére az infláció nem tarthat a végtelenségig. Előbb-utóbb 
az emberek ráébrednek az adóztatásnak erre a formájára; 
ráébrednek a folyamatos csökkenésre a dollárjuk vásárlóerejében. 

Eleinte, amikor az árak megemelkednek, az emberek így szólnak: 
,Nos, ez nem normális, valami vészhelyzet szüleménye. 
Elhalasztom a vásárlásaimat, és megvárom, amíg az árak ismét 
lecsökkennek." Ez a gyakori attitűd az infláció első fázisában. Ez a 
felfogás mérsékeli magát az áremelkedést, és tovább leplezi az 
inflációt, hiszen a kereslet a pénzre megnőtt. Ám, ahogyan az 
infláció folytatódik, az emberek kezdik felismerni, hogy az árak 
végérvényesen emelkednek, egy állandósult infláció 
eredményeként. Ezúttal így gondolkoznak: „Most fogok vásárolni, 
bár az árak 'magasak, ' mert ha várok, az árak még magasabbra 
emelkednek." Ennek következményeképp az árak arányaikban 
tovább fognak emelkedni, mint a pénzkínálat bővülése. Ezen a 
ponton a kormányt többször is felkérik, hogy "enyhítse a 
pénzhiányt," amit a felgyorsult áremelkedés okozott, és ami ettől 
még gyorsabban inflálódik. Az ország hamarosan eléri a "hasadás- 
és-robbanás" szakaszát, amikor az emberek azt mondják: „Mindent 
meg kell vennem most - akármit, hogy megszabaduljak a pénztől, 
ami a kezemben veszíti el az értékét!" A pénzkínálat az egekbe 
szökik, a kereslet lezuhan, és az árak csillagászati magasságokba 
emelkednek. A termelés drasztikusan csökken, amint az emberek 
több és több időt töltenek azzal, hogy módszereket találjanak, 
amivel megszabadulhatnak a pénzüktől. A pénzügyi rendszer 
lényegében teljesen összeomlott, a gazdaság pedig más pénzekre 
tér vissza, amennyiben azok megszerezhetőek - más fém, külföldi 
valuták, ha egy-országos inflációról van szó, vagy akár még a 
cserekereskedelem is ilyen. A pénzügyi rendszer összeroppant az 
infláció súlya alatt. 

A hiperinflációnak ez az állapota hasonlít a történelemből a 
Francia Forradalom asszignátájához, az Amerikai Függetlenségi 
Háború kontinentáljához, és különösen az 1923-as német 
válsághoz, illetve a kínai és más valutákhoz a II. Világháború után. 


Az infláció végső vádja az, hogy amint az újonnan hozzáadott 
pénzt először használják vállalkozásoknak kiadott kölcsönként, az 
infláció életre hívja a rettegett "üzleti ciklust." Ez egy néma, 
generációkon keresztül észrevétlen, ám halálos folyamat; amely a 
következőképpen működik: a bankrendszer új pénzt nyomtat a 
kormány jóváhagyásával, és kölcsönöz a vállalatoknak. Az 
üzletember számára az új pénzalap valódi befektetésnek tűnik, ám 
ezek a pénzalapok - ellenben a szabadpiaciakkal - nem önkéntes 
megtakarításokból keletkeznek. Az új pénzt különböző projektekbe 
fektetik az üzletemberek, illetve kifizetik a dolgozóknak és más 
tényezőknek magasabb bérek és árak formájában. Ahogyan az új 
pénz átitatja az egész gazdaságot, az emberek sokszor újra életbe 
léptetik korábbi önkéntes fogyasztás/megtakarítás arányaikat. 
Röviden, az emberek szeretnék félretenni és befektetni 
jövedelmük körülbelül 20 százalékát és felélni a többit, a bank új 
kölcsönpénze azonban nagyobbnak láttatja a megtakarítás 
arányát. Amikor az új pénz leszivárog a társadalomba, az ismét 
bevezeti régi 20-80 százalékos arányát, és sok befektetésről 
kiderül, hogy pazarló volt. Az inflációs fellendülés pazarló 
befektetéseinek elmosása alkotja az üzleti ciklus válság fázisát. 

3. 
A pénzverés kötelező monopóliuma 


Ahhoz, hogy a kormány hamisítást használhasson jövedelme 
megnövelésére, több hosszú lépést meg kell lépnie az úton, ami a 
szabad piactól elfelé vezet. A kormány nem lenne képes 
egyszerűen betörni egy működő szabad piacra és kinyomtatni a 
maga papír bankjegyeit. Ilyen hirtelenséggel csinálva kevesen 
fogadnák el a kormány pénzét. Még a modern idők "elmaradott 
országaiban" is sokan egyszerűen elutasítják a papírpénzt, és 
javasolják a csak arannyal való kereskedést. A kormány 
behatolásának tehát sokkal apróbbnak és fokozatosabbnak kellett 
lennie. 


Néhány századdal ezelőttig nem voltak bankok, tehát egyetlen 
kormány sem tudta a banki gépezetet úgy felhasználni masszív 
inflációra, mint ma. Mit tehetett a kormány akkor, amikor az 
arany és az ezüst volt forgalomban? 


Az első lépés, amit minden stabil kormány határozottan megtett, a 
pénzverési üzlet monopolizálása volt. Ez elengedhetetlen feltétele 
volt a pénzverés kínálatának uralmuk alá hajtásának. A király 
vagy a lord képét nyomták az érmékre, és elterjesztették a mítoszt, 
hogy a pénzverés alapvető előjoga a nemesi vagy bárói 
"szuverenitásnak." A pénzverési monopólium lehetővé tette a 
kormány számára, hogy bármilyen pénzegységet 
forgalmazhasson, amit ő - és nem pedig a közösség - akart. Ennek 
következtében a piacon lévő érmék változatosságát erőszakosan 
lecsökkentették. Sőt, a pénzverde mostantól felszámolhatott egy 

magasabb árat, többet, mint a költségek ("szeniorázs"), egy árat, 
ami pontosan fedezte a költségeket, vagy kínálhattak érméket 
ingyen. A szeniorázs monopol ár volt, és különösképpen terhelte a 
rúdarany érmékké alakítását; az ingyenes pénzverés másrészről 
túlstimulálta az érmék veretését rúdaranyból, és kényszerítette az 
átlagos adófizetőt, hogy olyan pénzverési szolgáltatásért fizessen, 
amiből más húzott hasznot. 


Miután megszerezték a pénzverés monopóliumát, a kormányok 
szárnyaik alá vették a pénzügyi egység nevét, igyekezve a lehető 
legjobban elkülöníteni azt valódi alapjától, a benne foglalt 
súlytartalomtól. Ez szintén nagyon fontos lépés volt, mivel 
felszabadította az egyes kormányokat a világpiac közös pénzéhez 
való igazodás  szükségességétől. Ahelyett, hogy ezüst 
granulátumokat vagy grammokat használtak volna, minden 
Állam saját nemzeti nevét babusgatta, állítólag a pénzügyi 
hazafiasság érdekében: dollárok, márkák, frankok és hasonlók. A 
váltás lehetővé tette a kiemelkedő kormányi érmehamisítást: a 
nemesfémcsökkentést. 

4. 
Nemesfémcsökkentés 


A nemesfémcsökkentés volt magának az Államnak a módszere 
azoknak az érméknek a meghamisítására, amelyek készítésétől 
eltiltotta a szabad piacot, a pénzügyi szabvány élénk védelmének 
címén. Olykor a kormány egyszerű csalást követett el, titkon 
ötvözettel felhígítva az aranyat, kisebb súlyú érméket produkálva, 
mint annak névleges értéke. Jellemzőbb volt, hogy a pénzverde 
megolvasztotta és újraformázta a birodalom összes érméjét, az 
alanyoknak ugyanannyi "fontot" vagy "márkát" fizetve vissza, ám 
kisebb súlyút. A kimaradó aranyat vagy ezüstöt a király tette el, és 
használta saját kiadásainak fizetésére. Ily módon a kormány 
folyamatosan bűvészkedett és változtatgatott azon a szabványon, 
aminek a védelmezését ígérte. Az érmék újrakovácsolásának 
profitját gőgösen "szeniorázsnak" hívták az uralkodók. 


Gyors és súlyos nemesfémcsökkentés volt a középkor fémjele 
majdnem minden európai országban. Krisztus után 1200-ban a 
francia tours-i livre, ami 98 gramm jó ezüstként volt definiálva; 
Krisztus után 1600-ban mindössze 11 grammot nyomott. Meglepő 
eset a dénár, a spanyolországi szaracénok érméje. A dénár 
eredetileg 65  aranygranulátumból állt, amikor először 
megformázták a 7. század végén. A szaracénok nevezetesen 
bölcsek voltak pénzügyi kérdésekben, és a 12. század közepén a 
dénár még mindig hatvan granulátum volt. Azon a ponton a 
katolikus királyok meghódították Spanyolországot, és a 13. század 
elejére a dénár (mai nevén maravédi) 14 granulátumra csökkent. 
Az aranyérme hamarosan túl könnyű volt a keringéshez, és 

átalakították ezüst érmévé, 26 granulátum ezüst súlyával. Ennek a 
nemesfémtartalmát is lecsökkentették, és a tizenötödik század 
közepére a maravedi mindössze 1,5 ezüstgranulátum volt, és 
ismételten túl kicsi ahhoz, hogy forgalomban legyen. 

5. 
Gresham törvénye és a pénzverés 


A. Bimetallizmus 


A kormány főképp azért vezet be árkontrollt, hogy kormány 
inflációjáról elterelje a nyilvánosság figyelmét a szabad piac 
állítólagos gonoszságára. Ahogyan láthattuk, "Gresham törvénye" 
- hogy egy mesterségesen felértékelt pénz kiszorítja a 
mesterségesen értékcsökkentettet a forgalomból - példázza az 
árkontroll általános következményeit. A kormány gyakorlatilag 
egy maximum árat helyez egyféle pénzre egy másikhoz 
viszonyítva. A maximum ár hiányt okoz - eltűnést felhalmozás 
vagy export által - a valutából, amely elszenvedi a maximum árat 
(mesterségesen leértékelt) és oda vezet, hogy a keringésben a 
felértékelt pénz helyettesíti. 


Láthattuk, hogyan működik ez új vs. öreg érmék esetében, 
Gresham törvényének egyik legkorábbi példájában. Azáltal, hogy a 
kormány megváltoztatta a pénz jelentését súlyról puszta mesévé, 
és szabványosította az egységét nem a köz, hanem saját előnyére, a 
kormány ugyanazzal a névvel illette a régi és az új érméket, noha 
súlyuk különbözött. Ennek eredményeképp az emberek 
felhalmozták vagy exportálták a teljes súlyú új pénzt, és 
továbbadták a viseleteseket a körforgásban, mialatt a kormány 
átkait szórta a "spekulánsokra," a külföldiekre, vagy a szabad 
piacra általánosan - egy olyan körülményért, amit maga idézett 
elő. 

Gresham törvényének egy különösen fontos esete örök problémája 
volt a "szabványnak." Láttuk, hogy a szabad piac "párhuzamos 
szabványokat" léptetett életbe aranyból és ezüstből, mindkettő 
szabadon ingadozott a másikhoz képest, harmóniában a piaci 
kínálatokkal és keresletekkel. De a kormányok eldöntötték, hogy a 
beavatkozással kisegítenék a piacot, "egyszerűsítve" a dolgokon. 
Mennyivel átláthatóbb volna minden, gondolták, ha az arany és az 
ezüst aránya állandó volna, mondjuk, 20 uncia ezüst egy uncia 
aranyhoz! Így mindkét pénz mindig egy állandó aránnyal 
keringene - és, ami sokkal fontosabb, a kormány végre 
megszabadíthatná magát a súlyként, és nem meseként kezelt pénz 
terhétől. Képzeljünk el egy egységet, a "rurt," amit a ruritánok 
egyhuszad arany unciaként határoztak meg. Megfigyelhettük, 
milyen fontos a kormánynak, hogy rászoktassa a közösséget, hogy 
a "rurra, mint absztrakt, önálló egységre hivatkozzanak, laza 
szálakkal kapcsolva az aranyhoz. Hogyan érhetnék ezt el jobban, 
mint az arany/ezüst arány állandósításval? Ezzel a "rur" többé 
nem csupán egyhuszad uncia arany, hanem egyszerre egy uncia 
ezüst is. A "rur" szó precíz jelentése - egy aranysúly neve - ezáltal 
elveszett, és az emberek elkezdenek úgy gondolni a "rurra," mint 
valami önállóan létező, a kormány által - bizonyára hatékony és jó 
célokból - beállított bizonyos arany- és ezüstmennyiségek 
megfelelőjére. 


Láthatjuk az arany unciák vagy granulátumok hazafias vagy 
nemzeti neveitől való tartózkodás fontosságát. Amint egy ilyen 
címke átveszi a világ elismert súlyegységeinek helyét, a kormány 
számára sokkal egyszerűbbé válik a pénzegység manipulálása, 
látszólagos önálló életre keltése. A fixált arany-ezüst arány, amit 

bimetallizmusként ismerünk, nagyon szépen elérte ezt a célt. Nem 
érte viszont el másik feladatát, a nemzet valutájának 
egyszerűsítését. Mert, ismételten, Gresham törvénye igazolódott 
be. A kormány általában eredetileg a szabad piac éppen aktuális 
rátáját (mondjuk, 20:1) állította be bimetallikus aránynak. Ám a 
piaci ráta - mint minden piaci ár - elkerülhetetlenül változik az 
idővel, ahogyan a kereslet-kínálat feltételek váltakoznak. Ahogyan 
ezek a változások bekövetkeznek, a fix bimetallikus ráta elavulttá 
válik. A változás vagy az aranyat, vagy az ezüstöt teszi 
túlértékeltté. Az arany tehát eltűnik a készpénzegyenlegeken, a 
feketepiacon, vagy exportként, miközben az ezüst beáramlik 
külföldről és a készpénzegyenletekről, hogy egyeduralkodó 
forgalomban lévő valutává váljon Ruritáriában. Mivel az ezüst 
beáramlana és az arany eltűnne, ezután, ahogyan a relatív piaci 
arányok megváltoznak, az arany áramlana vissza, és az ezüst 
tűnne el. Végül az évszázadokat átküszködő bimetallikus zavarok 
után a kormányok kiválasztottak egy fémet szabványul, általában 
az aranyat. Az ezüst "zseton" státuszba szorult, nem teljes 
súlyával, de kisebb nemesfémcsökkentéssel. (A zsetonpénz 
veretését is monopolizálta a kormány, és - mivel nem 
támasztották 100%-ban arannyal alá - a pénzkínálat növelésének 
egy eszköze volt.) Az ezüst, mint pénznem eltörlése bizonyára nem 
egy embert sértett, akik jobban kedvelték annak használatát 
különböző tranzakcióik alkalmával. Volt igazság a bimetallikusok 
csatakiáltásában, miszerint "bünt követtek el az ezüst ellen;" ám az 
a bűn maga volt a bimetallizmus bevezetése a párhuzamos 
szabványok helyett. A bimetallizmus lehetetlenül nehéz helyzetet 
teremtett, amit a kormány orvosolhatott volna a teljes pénzügyi 

szabadság visszaállításával (párhuzamos szabványok) vagy a két 
fém közül az egyik pénznek való kijelölésével (arany- vagy 
ezüstalap). A teljes pénzügyi szabadság ennyi idő elteltével 
abszurdnak és elrugaszkodottnak hatott, így az aranyalapot 
fogadták általánosan el. 


B. Törvényes Fizetőeszköz 


Hogyan volt képes a kormány betartatni a pénzügyi árfolyamok 
feletti árkontrolljait? Egy olyan eszköz segítségével, amely 
fizetőeszköz-törvényként ismert. A pénzt múltbeli adósságok 
kifizetésére éppúgy használják, mint jelenlegi "készpénzes" 
tranzakciókra. Mivel a valuták nevükkel és nem súlyukkal kerültek 
be a könyvelésbe, a szerződések bizonyos "pénzösszegekben" 
kezdtek fizetést ígérni. A fizetőeszköz-törvények diktálták, mi 
számíthat ilyen "pénznek." Amikor csak az eredeti arany és ezüst 
volt a kijelölt "törvényes fizetőeszköz, az emberek ártatlannak 
tartották ezeket a törvényeket, pedig észre kellett volna venniük, 
milyen veszedelmes precedenst állított fel a kormány a pénz 
irányítása céljából. Ha a kormány megmarad az eredeti pénzeknél, 
a fizetőeszköz-törvények szükségtelenek és feleslegesek. 
Másrészről azonban, a kormány talán egy rosszabb minőségű 
valutát is kinevez az eredeti mellett. Tehát a kormány talán a régi 
érméket ugyanolyan jónak kiáltja ki, mint az újakat adósságok 
kifizetésére, vagy egymás ezüst vagy arany ellenértékét ítéli 
egyformán jónak a fixált arányaik szerint. A fizetőeszköz- 
törvények így életre hívják Gresham törvényét. 


Amikor a fizetőeszköz-törvények megőriznek egy túlértékelt 
pénzt, ennek egy másik hatása is van: az adósoknak kedveznek a 

hitelezőkkel szemben. Az adósoknak így ugyanis megengedhető, 
hogy sokkal gyengébb pénzben fizessék vissza kölcsönüket, mint 
amiben megkapták, a hitelezőket pedig ezzel kiforgatják a pénzből, 
ami jog szerint az övék. A hitelezők ilyen megcsalása azonban csak 
a fennálló adósoknak kedvez; a jövő adósait pedig terheli majd a 
hitel szűkössége, amit a hitelezők kormány általi kifosztásának az 
emléke generált. 


MISES INSTITUTE 
ELLENPROPAGANDA 


MURRAY ROTHBARD: 
MIT MŰVELT A KORMÁNY A PÉNZÜNKKEL? 


6. 
Összefoglalás: 
Kormány és pénzverés 


A kötelező pénzverési monopólium és a törvényes fizetőeszköz- 
jogszabályok képezték a kormány egy nemzet pénze fölötti 
hatalomátvételének mérföldköveit. Ezen intézkedések 
támogatására minden kormány továbblépett az összes más, rivális 
kormány által forgalmazott valuta keringésének 
megakadályozására. Ezentúl minden országban egyedül a saját, 
szuverén valutája volt használható; az országok között 
felbélyegezetlen aranyat és ezüstrudakat használtak cserére. Ez 
tovább szakította a köteléket a világpiac különböző területei 
között, tovább hasítva egyik országot a másiktól, és megzavarva a 
munka nemzetközi megosztását. Azonban a színtiszta ércpénz 
nem sok teret hagyott a kormány inflációjának. A végrehajtható 
nemesfémcsökkentésnek megvoltak a korlátai, és az, hogy minden 
kormány aranyat és ezüstöt használt, korlátoza az egyes 
kormányok hatalmát a saját territóriumuk irányítása fölött. A 
kormányokat továbbra is  elszámoltatta a nemzetközi 
fémpénzhasználat szabálya. 


A kormány irányítása a pénz fölött csak akkor válhatott teljessé, és 
hamisítása megkérdőjelezhetetlenné, amikor a pénz-helyettesítők 
elterjedtté váltak a közelmúlt évszázadaiban. A papírpénz és a 
bankletétek eljövetele - gazdasági áldás arannyal vagy ezüsttel 
biztosítva - tette lehetővé a szezám táruljt a kormány útján a pénz, 
és ezáltal az egész gazdasási rendszer irányítása felé. 


MISES INSTITUTE 
ELLENPROPAGANDA 


MURRAY ROTHBARD: 
MIT MŰVELT A KORMÁNY A PÉNZÜNKKEL? 


tz 
Engedély a bankoknak a fizetés megtagadására 


A modern gazdaság a bankok és pénz-helyettesek széleskörű 
használata biztosítja a kormánynak az aranyesélyt a pénz uralma 
alá hajtásának felgyorsítására, és a tetszés szerinti inflációra. A 12. 
részben, a 38. oldalon láthattuk, hogy három fontos módon 
biztosítanak be minden bankot egy "szabad-bankolásos" 
rendszerben: 1) az egyes bankok vevőkörének mérete 2) a teljes 
bankrendszer vevőkörének mérete, azaz annak mértéke, 
mennyien használnak pénz-helyetteseket 3) a vevők bizalma 
bankjaikban. Minél keskenyebb az egyes bankok, vagy a 
bankrendszer egészének vevőköre, vagy minél ingatagabb a 
bizalom állapota, annál szűkösebb keretei vannak az inflációnak a 
gazdaságban. A kormány a bankrendszer kisajátításával és 
irányításával elérte, hogy ezek a korlátok érvényüket veszítsék. 


Mindezen korlátozások természetesen az alapvető kötelezettségből 
fakadnak: a bankok kötelezettségéből az átvett letéteik kérésre 
való visszaváltására. Láthattuk, hogy egyetlen részleges 
tartalékolású bank sem képes minden rábízott értéket 
visszaváltani, és azt is láthattuk, hogy ez a szerencsejáték, amit 
minden bank űz. De természetesen a magántulajdon bármilyen 
rendszerében létfontosságú, hogy a szerződéses kötelezettségeket 
teljesítsék. A kormány tehát legkézenfekvőbben úgy kelthet 
inflációt, ha garantálja a bankoknak a különleges kiváltságot, 
miszerint visszautasíthatják kötelezettségeik kifizetését, és mégis 
tovább működhetnek. Míg mindenki másnak ki kell fizetnie 
adósságait vagy csődbe menni, a bankoknak megengedett a 

nyugtáik visszaváltásának elutasítása, miközben önnön adósaikat 
kényszerítik kölcsöneik megfizetésére, amikor eljön az idejük. Ezt 
általában a "fémpénzes kifizetés felfüggesztésének" hívják. 
Találóbb név lehetne a "feljogosítás a lopásra;" mert mi másnak 
nevezhetnénk egy kormányi engedélyt, hogy valami tovább 
üzemelhet anélkül, hogy betartaná a szerződését? 


Az Egyesült Államokban a fémpénzes kifizetés tömeges 
felfüggesztése banki problémák esetén szinte már hagyománnyá 
vált. Az 1812-es háborúban kezdődött. Az ország legtöbb bankja 
helyileg New Englandban volt, ahol a kormány a legtöbb pénzét 
háborús javakra költötte. Ezek a bankok nem voltak hajlandóak 
háborús céloka kölcsönadni, ezért a kormány új bankoktól 
kölcsönzött, más államokból. Ezek a bankok új papírpénzben adták 
ki a hiteleket. Az infláció olyan hatalmas volt, hogy az új bankokat 
elárasztották a visszaváltási kérelmek, főleg a konzervatív, nem- 
bővítő, New Englandi bankoktól, akiknél a kormány a legtöbb 
pénzét elköltötte háborús javakra. Ennek eredményeként volt egy 
tömeges "felfüggesztés" 1814-ben, ami további több, mint két éven 
át tartott (jóval a háború vége után is); és amely időintervallum 
alatt a bankok felvirágoztak, csekkeket adogatva ki anélkül, hogy 
vissza kellene őket váltani aranyra vagy ezüstre. 


Ez a felfüggesztés példát statuált a gazdasági válságok 
átvészelésére: 1819, 1837, 1857, és tovább. E hagyomány 
eredményeképp a bankok felfedezték, hogy nem kell többé félniük 
a csőödbemeneteltől egy infláció után, ami, persze, ösztönzöte az 
inflációt és a "wildcat bankingot." Azok az írók, akik a 19. századi 
Amerikára mint a "szabad bankolás" szörnyű példájára 

hivatkoznak, nem fogják fel a kötelességek ezen egyértelmű 
elhanyagolásának fontosságát az államok részéről minden egyes 
pénzügyi válság idején. 


A kormány és a bankok meggyőzték a nyilvánosságot tetteik 
igazságosságáról. Igazából bárki próbálta visszaszerezni pénzét 
egy válság idején, azt "hazafiatlannak" és  felebarátai 
kizsákmányolójának bélyegezték, miközben a bankokat gyakran 
dicséret illette, amiért hazafiasan kiállnak a közösségért a nehéz 
időkben. Ennek ellenére sokan megkeseredtek ettől az egész 
eljárástól, és ebből az keserűségből sarjadt ki a híres Jacksoni 
"fémpénz" mozgalom, ami a Polgárháború emelkedett fel. 


Az egyesült államokbeli haszna ellenére a hasonló, időszakos 
privilégiumok nem honosodtak meg a modern világ általános 
politikájaként. Nyers eszköz volt, túl szórványos (nem lehetett 
állandó, mert kevés ember pártfogolna olyan bankot, amely sosem 
fizeti ki a kötelezettségeit) - és, ami még fontosabb, nem adott 
semmilyen módot a kormánynak a bankrendszer irányítására. 
Amit a kormány akar, elvégre, nem szimplán infláció, hanem 
olyan infláció, amit teljes mértékben ők maguk rendeznek és 
irányítanak. Egyetlen banknak sem szabad a műsort 
veszélyeztetnie. Ezért aztán egy sokkal apróbb, simább, 
véglegesebb módszert dolgoztak ki, amit aztán úgy adtak el az 
embereknek, mint magának a civilizációnak a mérföldkövét - a 
Központi Bankot. 


MISES INSTITUTE 
ELLENPROPAGANDA 


MURRAY ROTHBARD: 
MIT MŰVELT A KORMÁNY A PÉNZÜNKKEL? 


8. 
Központi Bankolás: 
Az infláció akadályainak eltörlése 


A központi bankokat manapság egy kategóriába sorolják a modern 
szennyvízrendszerrel és a jó utakkal: bármilyen gazdaság ezek 
nélkül , fejletlen," , primitív" és reménytelenül rossz irányba halad. 
Amikor Amerika bevezette a Federal Reserve rendszert - a mi 
Központi Bankunkat - az emberek ezt úgy értékelték, hogy végre 
belépünk a , fejlett" nemzetek soraiba. 


A központi bankokat általában névlegesen magánszemélyek, vagy 
- mint az Egyesült Államok esetében - magánbankok birtokolják; 
de minden esetben a kormány által kijelölt hivatalnokok irányítják 
őket, és a kormány egyik ágaként szolgálnak. Amikor 
magántulajdonban vannak, mint az eredeti Bank of England vagy 
az Egyesült Államok Második Bankja, nyereségük reménye 
hozzáadódik a kormány általános, az infláció iránt érzett 
vágyakozásához. 


A Központi Bank irányító szerepe a kormány által elrendelt 
pénzkibocsátási monopóliumából fakad. Ez a hatalmának sokszor 
elhallgatott kulcsa. A magánbankoknak kivétel nélkül tilos a 
pénzkibocsátás; ez a kiváltság fenn van tartva a Központi Banknak. 
Ha tehát a vásárlók letéteikből bankjegyekre szeretnének 
átváltani, a bankoknak a Központi Bankhoz kell fordulniuk a 
bankjegyekért. Ebből fakad a Központi Bank vezérhelyzete, mint a 
„bankárok bankja." Azért az, mert a bankárokat kényszerítik a vele 
való üzletelésre. Ebből kifolyólag a bankletétek nem csak arany 

formájában, hanem a Központi Bank bankjegyeinek formájában is 
kiválthatóvá váltak. Ezek az új bankjegyek pedig nem csupán 
mindennapi bankjegyek, hanem a Központi Bank - a kormány 
fenséges aurájával körüllengett intézmény - kötelezettségei 
voltak. Elvégre a kormány az, aki kinevezi a bankhivatalnokokat, 
és összehangolja a Központi Bank politikáját más állami 
politikával. Megkapja a bankjegyeket adó formájában, és kijelenti, 
hogy az a hivatalos fizetőeszköz. 


Ezeknek az intézkedéseknek köszönhetően a világ összes bankja a 
Központi Bank vásárlójává vált. Az arany a magánbankokból a 
Központi Bankba vándorolt, cserébe pedig a közösség megkapta az 
aranyérmék használatának elvesztését, és a Központi Bank 
bankjegyeit. A „hivatalos” vélemények kigúnyolták az 
aranyérméket, nehézkésnek, régimódinak, ineffektívnek nevezték 
őket, ősi , fétisnek," amely arra talán még jó, hogy megtömjék vele 
gyermekek zokniját karácsonykor, de másra igazából nem. 
Mennyivel biztonságosabb, kényelmesebb, hatékonyabb, ha az 
arany rögökben pihen a hatalmas Központi Bank széfjeiben! Az 
emberek, megfürösztve ebben a propagandában, és meggyőzve a 
kormány által biztosított bankjegyek hatékonyságáról, egyre 
inkább felhagytak az  aranyérmék használatával a 
mindennapokban. Az arany feltartóztathatatlanul ömlött a 
központi bankba, ahol a nagyobb „központosítás” lehetővé tette a 
pénzhelyettesítő eszközök sokkal nagyobb mértékű inflációját. 


Az Egyesült Államokban a Federal Reserve Rendelet arra 
kényszeríti a bankokat, hogy megtartsák letéttartalékaik egy 
minimális részét, 1917 óta pedig ezek a tartalékok kizárólag a 

Federal Reserve bankban elhelyezett letétekből állhatnak. Az arany 
nem lehet többé a bank törvényes tartaléka; azt letétbe kellett 
helyezniük a Federal Reserve bankban. 


Ez a folyamat elszoktatta az embereket az aranyhasználatától, a 
aranyukat pedig az Állam nem igazán lágy ölelésére bízta - 
ahonnan szinte fájdalommentesen elkobozható. A nemzetközi 
kereskedők még mindig használtak aranyrögöket nagyméretű 
ügyleteik lebonyolításában, de ők a szavazóbázis jelentéktelen 
részeit képezték. 


Az egyik oka annak, hogy a közösséget át lehetett csábítani az 
aranytól a bankjegyek használatára a hatalmas bizalom volt, amit 
mindenki táplált a Központi Bank iránt. A Központi Bank, melynek 
birtokában volt a birodalom összes aranya, és amely mögött a 
kormány hatalma és tekintélye állt, bizonyára nem omolhat össze 
és mehet csődbe! És tényleg igaz, hogy a történelem során egyetlen 
Központi Bank sem bukott meg. De miért nem? Az olykor íratlan, 
de annál világosabb szabálynak köszönhetően, amely szerint nem 
lehet megengedni nekik a bukást. Ha a kormányok néha 
megengedték a magánbankok számára a fizetések felfüggesztését, 
mennyivel készségesebben engednék meg a Központi Banknak - 
saját szervüknek - a felfüggesztést, ha bajba kerülne! A központi 
bankok történelmében a precedens akkor állt elő, amikor Anglia 
húsz éven át engedélyezte a Bank of England számára a 
felfüggesztést a tizennyolcadik század végén. 


A Központi Bank tehát felfegyverkezett a közvélemény szinte 
végtelen bizalmával. Ebben az időben a nyilvánosság nem látta, 
hogy a Központi Banknak hatalma volt tetszés szerinti pénzt 

hamisítani, miközben mentes volt bármiféle felelősségtől, ha 
jóindulatát megkérdőjelezték. A Központi Bankra úgy tekintettek, 
mint egy nagy nemzeti bankra, amely közszolgálatot végez, és 
amelyet az óv meg a bukástól, hogy a kormány egyik ága. 


A Központi Bank ezután magánbankokba fektetett be a 
közvélemény bizalmával és támogatásával. Ez jóval nehezebb 
feladatnak bizonyult. A Központi Bank hagyta az emberek tudtára 
jutni, hogy mindig a bankok ,végső hitelezőjeként" fog 
tevékenykedni, azaz hogy mindig készen állna hitelt adni 
bármilyen banknak, ami bajba került, főleg, ha egyszerre több 
banktólis követelik a szerződéseik teljesítését. 


A kormányok szintén folytatták a bankok támogatását, a 
„bankrohamok” (az esetek, amikor a vásárlók bajt éreznek, és 
visszakövetelik tulajdonukat) elbátortalanításával. Néha 
engedélyt adtak a bankoknak a fizetések felfüggesztésére, mint az 
1933-as kötelező banki „szabadnapok” alkalmával. Törvénybe 
iktatták a bankrohamokra biztatás tilalmát, és - mint az 1929-es 
világválság alkalmával - a kormány az ,önző" és „hazaáruló” 
„aranyfelhalmozók” ellen kampányolt. Amerika végül megoldotta 
a bankok bebukásának bosszantó problémáját az 1933-as 
Szövetségi Betétbiztosítással. A Szövetségi Betétbiztosító Társaság 
az általa , biztosított" letétek csupán elenyésző mennyiségű 
, fedezetével" rendelkezik. De a nagyközönségben az a benyomás 
ébredt (ami egyébként pontos is lehet) hogy a szövetségi kormány 
készen áll annyi új pénz nyomtatni, amennyivel kiváltható az 
összes biztosított letét. Ennek következményeképp a kormány 

sikeresen átruházta a belé vetett megingathatatlan bizalmat az 
egész bankrendszerre és a központi bankra. 


Láthattuk, hogy a Központi Bank megalapításával a kormányok 
nagyban kiszélesítettek, vagy egyenesen eltöröltek két 
inflációszabályozó tényezőt a háromból. Mi a helyzet a harmadik 
szabályozóval - a bankok szűk ügyfélkörének problémájával? Az 
egyik fő ok, amiért a központi bankot életre hívták, az pontosan 
ennek a szabályozónak az eltörlése. Egy szabad bankrendszerben, 
bármilyen bank által elkövetett infláció egyhamar fizetési 
kötelezettségeket idézne elő másik bankoktól, mivel minden egyes 
bank ügyfélköre szigorúan korlátozott. Viszont azzal, hogy 
tartalékokat pumpál az összes többi bankba, a Központi Bank 
biztosra mehet abban, hogy mindegyik egyszerre, egyforma 
sebességben inflál. Ha az összes bank bővíti a pénzkínálatot, akkor 
nem jelentkezik a probléma, amely során az egyik bank fizetést 
követel a másiktól, és minden bank azon kapja magát, hogy 
vásárlóköre gyakorlatilag az egész ország. Röviden, a banki 
készpénzbővítés korlátai mérhetetlenül kitágulnak, minden bank 
klienskörétől az egész bankrendszerig. Természetesen ez azt is 
jelenti, hogy egy bank sem inflálhat többet, mint amennyit a 
Központi Bank szeretne. Tehát a kormány végre megkaparintotta 
a bankrendszer általi infláció irányításának hatalmát. 


Az inflációt korlátozó tényezők eltörlése mellett a Központi Bank 
megalapításának cselekedete közvetlen inflációs hatással is járt. A 
Központi Bank előtt a bankok tartalékaikat aranyban tartották; 
most az arany a Központi Bankba áramlik a bankok letéteiért 
cserébe, amelyek immár a kereskedelmi bankok tartalékai. De 

maga a bank csupán az arany egy részleges tartalékát őrzi meg 
kötelezettségei érdekében! Tehát a Központi Bank 
megalapításának cselekedete nagyban megsokszorozza az ország 
inflációs lehetőségeit. 

9. 
Központi Bankolás: 
Az infláció irányítása 


Pontosan milyen módon szabályozza a Központi Bank a 
magánbankokat? A bank ,tartalékaiknak" - azaz a Központi 
Banknál nyitott betétszámláik - irányításával. A bankok megőrzik 
teljes betéti kötelezettségeik egy bizonyos hányadát tartaléknak, 
az Egyesült Államokban pedig nagyon egyszerűvé válik a 
szabályozás, ha a Központi Bank megszabja e tartalék minimális 
méretét. A Központi Bank ezután inflációt idézhet elő, ha a 
tartalékokat a bankrendszerre ömleszti, illetve csökkenti a 
kötelező tartalékrátát, így adva engedélyt a hitelkínálat országos 
bővítésére. Ha a bankok tartalék/letét aránya 1:10, akkor 10 millió 
dollár (kötelező ráta feletti) , többlettartaléka" lehetővé teszi és 
ösztönözni fogja a 100 millió dollár országos banki inflációját. 
Mivel a bankok a hitelbővítésből profitálnak, és mivel a kormány 
majdhogynem ellehetetlenítette a  csődjüket, általában a 
megengedett maximumig emelik a hitelezéseiket. 


A Központi Bank úgy növeli a banki tartalékok mennyiségét, hogy 
vagyontárgyakat vásárol a piacon. Mi történik, például, ha a bank 
megvásárolja Jones úr 1000 dollárt érő tulajdonát (legyen az 
bármiféle tulajdon)? A Központi Bank kiállít egy csekket Jones úr 
számára 1000 dollárról a vagyontárgyért cserébe. A Központi 
Banknál nincsenek egyéni számlák, így Jones úr megfogja a 
csekket, és letétbe helyezi a saját bankjánál. Jones úr bankja jóváír 
1000 dollárt a számláján, és bemutatja a csekket a Központi 
Banknak, amelynek jóvá kell írnia 1000 dollár tartalékot a 

magánbank számláján. Ez az 1000 dollár tartalék lehetővé teszi 
több bank hitelkínálat-növekedését, főként, ha az ily módon 
létrehozott tartalékokat országszerte számos bankba töltik. 


Ha a Központi Bank közvetlenül a banktól vásárol egy 
vagyontárgyat, akkor a következmény még inkább nyilvánvaló: a 
bank megnöveli tartalékait, amellyel létrejön a hitelkínálat 
növekedésének alapja. 


Vitathatatlan, hogy a Központi Bank leginkább az állampapírokat 
szereti felvásárolni. Ily módon a kormány biztosítja a piacot a saját 
értékpapírjainak. A kormányok könnyedén inflálhatják a 
pénzkínálatot új kötvények kiállításával, aztán utasíthatják a 
Központi Bankot a kötvények megvásárlására. A Központi Bank 
sok esetben elvállalja az állampapírok piaci árának biztosítását egy 
bizonyos árszinten, amelynek következtében az értékapírok a 
bankhoz áramlanak, folyamatos inflációt idézve elő. 


A vagyontárgyak felvásárlásán kívül más módja is van annak, 
hogy a Központi Bank új banktartalékokat hozzon létre: ha 
kölcsönadja őket. A ráta, amelyet a Központi Bank felró ezért a 
szolgáltatásért a , viszontleszámítolási ráta." Nyilvánvaló, hogy a 
kölcsönvett tartalékok nem olyan kielégítőek a bankok számára, 
mint tartalékok, amelyek teljesen az övék, mivel ebben az esetben 
a visszafizetés nyomása nehezedik rájuk. A viszontleszámítolási 
ráta változtatásáról kiemelt módon számolnak be a hírek, de ez 
nyilvánvalóan sokkal kisebb jelentőséggel bír, mint a 
banktartalékok mennyiségének, vagy a tartalék arányának 
változása. 

Amikor a Központi Bank vagyontárgyakat árusít a bankok vagy a 
nyilvánosság számára, csökkenti a banki tartalékokat, és 
kikényszeríti a hitel- és pénzkínálat csökkentését, azaz a pénz 
deflációját. Viszont láthattuk, hogy a kormányok természetükből 
adódóan inflációsok; a történelem során elenyésző esetben idéztek 
elő a kormányok deflációt. Egy dolgot sokszor elfelejtenek: a 
defláció kizárólag egy előző infláció után történhet meg; kizárólag 
a hamis nyugtákat vonhatják vissza, az aranyérméket nem. 

10. 
Az aranyalap elhagyása 


A Központi Bank megalapítása eltörli banki hitelkínálat 
megnövelését korlátozó fékeket és ellensúlyokat, és működésbe 
hozza az inflációs motort. Viszont még így sem szüntet meg 
minden korlátozást. Még mindig ott van maga a Központi Bank 
akadálya. Elképzelhető, bár valószínűtlen, hogy az emberek 
megrohamozzák a központi bankot. Egy sokkal rettentőbb veszély, 
hogy az arany elveszhet és idegen nemzetek karmába kerülhet. 
Mivel ahogy minden bank, bővítésének következtében elveszítheti 
aranyát más, nem bővítő bankok ügyfelei által, úgy egy ország 
pénzügyi kiterjeszkedése is okozhat aranyveszteséget más 
országok polgárai által. A gyorsabban infláló országokat 
veszélyezteti az aranyuk elvesztése, és a bankrendszer felé 
támasztott beváltási követelések. Ez volt a tizenkilencedik század 
klasszikus körforgási mintázata: egy ország Központi Bankja 
megnövelte a hitelkínálatot, és ahogyan az új pénz a belföldi 
ügyfelektől a külföldi ügyfelekhez terjedt, a külföldiek 
megpróbálták aranyra váltani valutájukat. Végül a Központi 
Banknak megálljt kellett parancsolnia, és hitel-összehúzást kellett 
kikényszerítenie a pénzügyi alap megmentése érdekében. 


Kizárólag egyféleképp kerülhetők el a külföldről érkező beváltási 
követelések: a Központi Bankok közötti együttműködéssel. Ha 
minden Központi Bank megegyezik a nagyjából hasonló ütemű 
inflációban, akkor egy ország sem veszítene aranyat egy másik 
által, és az egész világ, együttműködve, majdhogynem 
határtalanul tudna inflálni. Viszont mivel minden kormány 

erősen ragaszkodik saját hatalmához, és érzékeny a külső 
nyomásra, az ilyen díszlépésben menetelő együttműködés 
egyelőre teljesen lehetetlennek bizonyult. A legszorosabban 
megközelítő próbálkozás az 1920-as évekbeli amerikai Federal 
Reserve egyezmény volt, amely ösztönözte a külföldi inflációt, 
hogy megakadályozza az Egyesült Királyság aranyvesztését az 
Egyesült Államokkal szemben. 


A huszadik században a kormányok, saját inflációjuk megfékezése 
helyett szimplán ,letértek az aranyalapról, amikor hatalmas 
méretű aranykövetelésekkel találták szembe magukat. Ez 
természetesen ellehetetlenítette a Központi Bank összeomlását, 
hiszen onnantól bankjegyei az alapértelmezett pénzzé váltak. 
Röviden, a kormányok végre megtagadták saját adósságaik 
megfizetését, amivel gyakorlatilag felmentették a bankrendszert is 
e súlyos kötelesség alól. A hamis arany-nyugtákat először fedezet 
nélkül bocsátották ki, aztán, amikor közelített az ítéletnap, 
szégyentelenül véget vetettek a csődnek azzal, hogy eltörölték az 
arany visszatörlesztését. Ezzel tehát végére ért a különféle nemzeti 
valuták neveinek (a dollárnak, a fontnak, a márkának,) teljes 
szétválasztása az aranytól és az ezüsttől. 


A kormányok eleinte nem voltak hajlandóak bevallani, hogy ez egy 
végleges megoldás. A „fémpénz-kifizetések felfüggesztéseként" 
hivatkoztak rá, és ezt mindenki úgy értelmezte, hogy a háború, 
vagy egyéb , vészhelyzet" végével a kormány ismét betartja majd 
kötelezettségét. Amikor a Bank of England letért az aranyról a 
tizennyolcadik század végén, húsz éven keresztül maradt 
ugyanabban az állapotban - azzal a megállapodással, hogy az 

aranykifizetések folytatódni fognak, a Francia háború 
befejeződése után. 


Az ideiglenes , felfüggesztés" játékos út a nyílt megtagadás 
irányába. Hiszen az aranyalap nem csap, ami elzárható vagy 
megnyitható a kormány szeszélye alapján. Vagy beváltható az 
aranyjegy, vagy nem; a beváltás felfüggesztése után az aranyalap 
csupán nevetséges hazugság. 


Egy másik lépés az arany lassú elmúlása felé az „aranyrúd-alap” 
bevezetése volt. E rendszer alatt a valutát nem érmékre, csupán 
nagy, igen értékes aranyrögökre válthatták be. Ez a gyakorlatban 
lekorlátozza az aranyköveteléseket egy pár külkereskedelmi 
szakemberre. Nincs többé valódi aranyalap, de a kormányok 
továbbra is hangoztathatják az aranyhoz való hűségüket. Az 1920- 
as évek európai ,aranyalapjai" ilyen típusú, hamis szabványok 
voltak. 


Végül a kormányok hivatalosan és teljesen , letértek az aranyról," a 
külföldiek és a „hazaáruló aranyfelhalmozók" elleni mennydörgő 
bántalmazáshadjárat során. Az állam papírja vált az 
alapértelmezett rendeleti pénzzé. Néha kincstári, és nem jegybanki 
papírt használtak rendeleti pénz gyanánt, főként a Központi Bank 
rendszerének kidolgozása előtt. Az Amerikai kontinentálisok, a 
zöldhasúak, a szövetségi bankjegyek a Polgárháború idején, és a 
francia asszignáta mind ilyen rendeleti pénz volt, amelyet 
kincstárak bocsátottak ki. De függetlenül attól, hogy a kincstár 
vagy a Központi Bank a kibocsátó, a hatás változatlan marad: a 
pénzügyi alap mostantól a kormány könyörületére van bízva, a 
bankbetéteket pedig egyszerű állami papírban vehetik ki. 

11. 
A rendeleti pénz és az arany-probléma 


Amikor egy ország elhagyja az aranystandardod, és a rendeleti 
pénz-alapú rendszer ösvényére lép, hozzáad a létező , pénzek" 
számához. Az olyan árupénzek mellett, mint az arany és az ezüst, 
mostantól független pénzek is virágzásnak indulnak, amelyeket a 
rendeleti szabályaikat kivető kormányok irányítanak. És mint 
ahogy az aranynak és az ezüstnek is lesz egy szabad piaci 
árfolyama, ugyanúgy a többi különféle pénznek is. A rendeleti 
pénzek világában minden valuta - feltéve, ha engedélyezett - 
szabadon fog ingadozni az összes többihez viszonyítva. Láthattuk, 
hogy két pénz árfolyama az arányos vásárlóerő-egyenlőségen 
alapszik, és hogy ezeket a különböző valutákra vonatkozó kereslet 
és kínálat határozza meg. Amikor egy valuta jellege arany- 
nyugtáról rendeleti pénzre változik, a stabilitásába és minőségébe 
vetett bizalom meginog, és csökken annak kereslete. Továbbá, 
mivel elszakadt az aranytól, mindenki számára láthatóvá válik az 
aranyhoz viszonyított sokkal nagyobb mennyisége. Az aranynál 
nagyobb kínálattal és alacsonyabb kereslettel a vásárlóereje - és 
ebből fakadóan az árfolyama - igen hamar lezuhan az aranyhoz 
viszonyítva. És mivel a kormány természetéből adódóan inflációs, 
a valuta az idő előrehaladtával tovább fog gyengülni. 


Az ilyesfajta értékvesztés igen szégyenletes a kormányra nézve - és 
megkárosítja azokat a polgárokat, akik javakat próbálnak 
importálni. Az arany létezése folyamatosan emlékeztet a kormány 
papírjának alacsony minőségére, és mindig fennáll annak a 
veszélye, hogy a nemzet valutájaként a papír helyébe léphet. 

Próbáljon bármekkora támogatást adni a kormány rendeleti 
papírjának tekintélyével és fizetőeszköz-törvényeivel, a közösség 
által birtokolt aranyérmék örök szemrehányásként és 
fenyegetésként fognak szolgálni a kormány hatalmára az ország 
pénze felett. 


Amerika első válságában - 1819 és 1821 között - négy nyugati 
állam (Tennessee, Kentucky, Illinois és Missouri) alapított állami 
tulajdonú bankokat, amelyek rendeleti papírt bocsátottak ki. Az 
államok törvényes fizetőeszköz kikötésekkel és a bankjegyek 
gyengítésének törvényes tilalmával támogatták a papírjaikat. És 
mégis, az összes reményteli kísérlet egyhamar gyászba fordult, 
ahogyan az új papír hatalmas sebességgel jelentéktelen értékűre 
gyengült. A tervezettekkel sürgősen felhagytak. Később a 
zöldhasúak keringtek rendeleti pénzként Északon, a Polgárháború 
idején és azután. Viszont Kaliforniában az emberek egyszerűen 
nem fogadták el a zöldhasúakat, és továbbra is aranyat használtak 
pénznek, mint arra egy neves közgazdász rámutatott: 


„Kaliforniában és más államokban a törvényes fizetőeszköz a papír 
volt, és az állam elfogadta adóként; semmiféle bizalmatlanság 
vagy ellenségesség nem volt tapasztalható a szövetségi kormány 
ellen. Viszont így is erős érzelmeket tápláltak az arany mellett és a 
papír ellen. Minden adósnak törvényes jogában állt tartozásait 
leértékelődött papírban kifizetni. Viszont ha így tett, 
megbélyegzetté vált (a hitelező nagy eséllyel nyilvánosan írt róla a 
hírlapokban) és gyakorlatilag bojkottálták őt. Ebben az időben 
nem használták a papírt Kaliforniában. Az állam polgárai 

ügyleteiket aranyban bonyolították le, miközben az Egyesült 
Államok többi része átváltható papírt használt." 


Nyilvánvalóvá vált a kormányok számára, hogy nem engedhetik 
meg az embereknek, hogy birtokolják és megtartsák saját 
aranyukat. A kormányok sosem lennének képesek bebetonozni 
hatalmukat egy nemzet valutája felett, ha az emberek, szükség 
esetén, megtagadhatják a rendeleti papírt és az aranyat 
használhatják pénz gyanánt. Ebből következően a kormányok 
megtiltották polgárjaiknak az arany birtoklását. Az aranyat, egy 
elhanyagolható, ipari és díszítési célokra felhasznált mennyiségtől 
eltekintve, államosították. A közösség elkobzott vagyonának 
visszakövetelését mára reménytelenül visszamaradottnak és 
régimódinak tartják. 

12. 
Rendeleti pénz és Gresham törvénye 


A rendeleti pénz felállításával és az arany betiltásával megnyílik az 
út a teljeskörű, kormány által előidézett inflációhoz. Már csak egy 
nagy akadály maradt: a hiperinfláció végső fenyegetése, a valuta 
széthasadása. A hiperinfláció akkor történik, amikor a közösség 
rájön, hogy a kormány ragaszkodik az inflációhoz, és úgy dönt, 
hogy elkerüli az erőforrásait sújtó inflációs adót azzal, hogy pénzét 
a lehető leggyorsabban addig költi, amíg még ér valamit. Viszont 
egészen amíg meg nem jelenik a hiperinfláció, a kormány 
zavartalanul irányíthatja a valutát és az inflációt. Ám új 
nehézségek is felütik a fejüket. Mint mindig, az állami beavatkozás 
egy probléma kiküszöbölésére csupán egy adag új, váratlan 
problémát idéz elő. A rendeleti pénzek világában minden 
országnak megvan a maga pénze. A nemzetközi valután alapuló 
nemzetközi munkamegosztás megszakadt, az országok pedig 
bezárkóznak saját autokratikus egységekbe. A pénzügyi 
bizonytalanság további akadályokat állít a kereskedelem elé. Ebből 
fakadóan az életszínvonal minden országban csökken. Minden 
országnak szabadon ingadozó árfolyama van az összes többi 
valutával. Egy ország, amelynek inflációja nagyobb, mint a többié, 
nem retteg többé aranyának elvesztésétől - viszont más 
kellemetlen következményekkel szembesül. Valutájának 
árfolyama lezuhan a külföldi valutákkal szemben. Ez nem csak 
szégyenteljes, hanem zavaró a polgárok számára, akik további 
gyengülésre számítanak. Továbbá ez nagyban megemeli az 
importált javak költségét, ami sokat jelent azoknak az 

országoknak, akik nagy arányú nemzetközi kereskedelmet 
folytatnak. 


Az utóbbi években tehát a kormányok a szabadon ingadozó 
árfolyamok eltörlésére törekedtek. Helyettük önkényes 
árfolyamokat határoztak meg más valutákhoz viszonyítva. 
Gresham Törvénye pontosan rámutat az ilyen önkéntes 
ármegállapítás következményére. Akármi is legyen a beállított ár, 
az nem szabad piaci ár, mivel azt kizárólag a piac állapíthatja meg - 
napról napra. Tehát egy valuta minden esetben mesterségesen 
felül, egy másik pedig alul lesz értékelve. Általában a kormányok 
tudatosan felülértékelik valutáikat — presztízskérdésből, ezen felül 
a következő következményekből. Amikor egy valutát rendelet 
alapján felülértékelnek, az emberek sietve próbálják azt átváltani 
az alulértékelt valutára. Ez a felülértékelt valuta többletét és az 
alulértékelt valuta hiányát okozza. Röviden, megakadályozzák, 
hogy az árak mozgása kitakarítsák a devizapiacot. A jelen 
világunkban a külföldi valutákat általában felülértékelték a 
dollárhoz viszonyítva. Következményképpen jelent meg a 
, dollárhiány" híres jelensége - Gresham Törvényének újabb 
bizonysága. 


Külföldi országok, akik a , dollárhiány" miatt zajongnak, azt tehát 
saját politikájuknak köszönhetik. Lehetséges, hogy ezek a 
kormányok a valóságban örülnek ennek a következmények, mivel 
(a) kifogást biztosít számukra, hogy dollártámogatást kérjenek, 
hogy ,enyhüljön a szabad világ dollárválsága" és (b) kifogást 
biztosít számukra az amerikai importcikkek korlátozására. A 
dollár alulértékelése az Amerikából érkező importcikkek árát 

mesterségesen csökkenti, az Amerikába menő exportcikkek árát 
pedig mesterségesen megemeli. Ennek következménye egy 
kereskedelmi deficit és a dollárhiánytól való félelem. A külföldi 
kormányok ilyenkor közbeléptek, és elújságolták lakosságaiknak, 
hogy sajnálatos módon szükségszerűvé vált az importcikkek 
korlátozása, az engedélykövetelés az importálóktól, és annak 
meghatározása, hogy melyek az „igény szerinti" importcikkek. Az 
import korlátozása érdekében számos kormány elkobozta polgárai 
külföldi valutáit. Ezzel arra kényszerítették lakosságaikat, hogy 
sokkal kevesebb külföldi pénzt fogadjanak el, mint amennyit a 
szabadpiacon tennének, így támogatva tovább a helyi valuta 
mesterségesen magas árazását. Tehát államosították a külföldi 
valutákat és az aranyat, illetve büntetéssel sújtották a 
beszállítókat. Olyan országokban, ahol a külkereskedelem 
létfontosságú szerepet tölt be, az állami , árfolyamszabályozás" a 
gazdaság gyakorlatilag teljes államosítását jelentette. A 
mesterséges árfolyam tehát kifogást biztosít az országok számára 
a külföldi segélyek követelésére, és a kereskedelem szocialista 
irányítására. 


Jelenleg a világot teljesen behálózza az árfolyamszabályozás, a 
valutablokkok, az átválthatóság korlátozásának, és az árak 
különböző rendszerének kaotikus fejetlensége. Néhány országban 
a pénzváltás , feketepiacát" törvényesen ösztönzik a valódi ráta 
felkutatásához, és a különféle tranzakciótípusokat diszkrimináló 
ármegállapításokkal sújtják. Majdnem minden nemzet rendeleti 
pénz-alapot használ, de nincs bátorságuk ezt nyíltan bevallani, így 
olyan kitalációkat emlegetnek, mint a , korlátozott aranyrúd alap." 
Valójában az aranyat nem a valuták valódi meghatározásaként 

használják, hanem a kormányok kényelme gyanánt; (a) a 
valutaárfolyam megállapítása az aranyhoz viszonyítva könnyebbé 
teszi a számítást más valutákkal és (b) különböző kormányok még 
mindig használnak aranyat. Mivel az árfolyamok 
meghatározottak, bizonyos tárgyaknak helyet kell változtatniuk az 
országok fizetési egyenlegének kiegyenlítése érdekében, és erre az 
arany a megfelelő jelölt. Röviden az arany többé már nem a világ, 
hanem a kormányok pénze, amelyet az egymás közötti fizetésre 
használnak. 


Nyilvánvaló, hogy az inflácionista álma egyfajta világ-papírpénz, 
amelyet egy világkormány és egy Központi Bank manipulál, és 
amely mindenhol egyszerre, egyenes arányban inflálódik. Ez az 
álom egyelőre a homályos jövő rémképe; még mindig távol állunk 
egy világkormánytól, a nemzeti valuta problémái pedig egyelőre 
túl különbözőek és ellentétesek voltak ahhoz, hogy egyetlen 
egységgé lehessen összemosni őket. A világ mégis lassan, de 
biztosan ebbe az irányba halad. Az IMF, példának okért 
gyakorlatilag olyan intézmény, amelyet a nemzeti 
árfolyamszabályozás támogatására, és kiváltképpen a dollár 
külföldi alulértékelésére terveztek. Az IMF megköveteli, hogy 
minden tagállam rögzítse saját árfolyamát, hogy utána az aranyat 
és a dollárt egy közös kasszába öntsék, és azt olyan kormányoknak 
osszák ki, akik kifutnak a keményvalutából. 

13. 
Kormány és pénz 


Sokan úgy hiszik, hogy a szabadpiac, néhány elismerése méltó 
előnytől eltekintve a rendezetlenség és a káosz látképe. Semmi sem 
, megtervezett, minden rendszertelen. A kormány irányítása 
viszont egyszerűnek és rendezettnek tűnik; rendeleteket adnak ki, 
amelyeknek engedelmeskedünk. Nincs olyan része a gazdaságnak, 
ahol ez a mítosz uralkodóbb volna, mint a pénz területén. 
Látszólag a pénznek szigorú állami kontroll alól kell jönnie. De a 
pénz gazdaságunk éltetőeleme; minden tranzakció közege. Ha a 
kormány uralkodik a pénz fölött, akkor máris megkaparintott egy, 
a gazdaság irányításához szükséges létfontosságú helyőrséget, és 
bebiztosította magának a teljes szocializmushoz vezető első 
lépcsőfokot. Láthattuk, hogy a pénz szabad piaca, az elterjedt 
tévhitekkel ellentétben nem kaotikus, hanem a valóságban a rend 
és a hatékonyság modellje. 


Mit tanultunk tehát a kormányról és a pénzről? Láthattuk, hogy az 
évszázadokon át a kormány lépésről-lépésre megszállta a 
szabadpiacot, és megkaparintotta a pénzügyi rendszer feletti teljes 
irányítást. Láthattuk, hogy minden új szabályozás, még ha 
ártalmatlannak is tűnt, új és további szabályozást nemzett. 
Láthattuk, hogy a kormány természetéből fakadóan inflációs, 
mivel az infláció egy csábító bevételszerzési eszköz az Állam, és az 
általa előnyben részesített csoportok számára. A pénzügyi kantár 
lassú de biztos megragadását eddig arra használták, hogy (a) az 
állam által meghatározott ütemben okozzanak inflációt és (b) a 
teljes gazdaságot a szocializmus irányába tereljék. 

Továbbá a kormány babrálása a pénzzel nem csak sosem látott 
zsarnokságot hozott a földre, hanem káoszt - és nem rendet. Ezer 
darabra zúzta a békés, produktív világpiacot a kereskedelmet és a 
befektetést akadályozó korlátozásokkal, szabályozásokkal, 
mesterséges árakkal, valutaösszeomlásokkal, és számos egyéb 
béklyóval. Háborúkat idézett a földre a békés együttműködés 
világát egymással küzdő valutablokkokká változtatva. Röviden, 
azt találjuk, hogy a kényszer a pénz világában, épp úgy, mint 
bármilyen másik területen, nem rendet, hanem konfliktust és 
káoszt teremt. 

IV. 
A NYUGAT PÉNZÜGYI 
ÖSSZEOMLÁSA 

Mióta e könyv első kiadása megszületett, a pénzügyi intervenció 
elvetett magjai növényekké sarjadtak. 1973. Február-Márciusának 
pénzügyi világválsága, amit Júliusban a dollár mélyzuhanása 
követett, mindössze a legutóbbi volt a krízisek felgyorsló 
sorozatából, amely valós tankönyvi illusztrációként szolgál 
analízisünkhöz a kormány pénzügyi rendszerbe való 
beavatkozásának elkerülhetetlen következményeiről. Miután 
minden egyes válságot átmenetileg eloszlattak egy "sebtapasz"- 
megoldással, a Nyugat kormányai fennhangon bejelentették, hogy 
a világ pénzügyi rendszerét ezúttal biztos alapokra helyezték, és az 
összes pénzügyi válságot megoldották. Nixon elnök egyenesen 
olyan messzire ment, hogy az 1971. December tizennyolcadikai 
Smithsoni Egyezményt a "világtörténelem legnagyobb pénzügyi 
egyezségének" nevezte; csak hogy azután lássa ezt a legnagyobb 
egyezséget kicsivel több, mint egy év alatt összeomlani. Mindegyik 
"megoldás" gyorsabban bomlott szét, mint az elődje. Hogy 
megértsük a jelenlegi pénzügyi káoszt, szükséges röviden végig 
követni a 20. század nemzetközi pénzügyi fejleményeit, és látni, 
hogyan esett össze minden inflácionista beavatkozáscsomag a 
saját súlya alatt, csak hogy teret adjon a beavatkozások következő 
körének. A világ pénzügyi rendszereinek huszadik századi 
történelme kilenc fázisra bontható. Vizsgáljuk meg egyenként 
mindet. 

1. 
Első Fázis: 
A klasszikus aranyalap, 1815-1914 


Visszatekinthetünk a klasszikus aranyalapra úgy, mint a 
metaforikus és szó szerinti Aranykor. Az ezüsttel kapcsolatos 
kellemetlen problémák kivételével a világ az aranyalapon volt, ami 
azt jelenti, hogy minden nemzeti valuta (dollár, font, frank, stb.) 
pusztán egy név volt bizonyos, meghatározott súlyú aranyra. A 
"dollárt" például egyhuszad arany unciaként definiálták, az angol 
fontot kicsit kevesebb, mint egynegyed arany unciaként, és így 
tovább. Ez azt jelentette, hogy a különböző pénznemek árfolyama 
állandó volt, nem mert önkényesen igy határozott a kormány, 
hanem olyan módon, mint ahogyan egy font súlyt 16 unciával 
egyenlőként definiálnak. 


A nemzetközi aranyalap azt jelentette, hogy az egyetlen közvetítő 
pénzből fakadó előnyöket kiterjesztették az egész világra. Az egyik 
oka az Egyesült Államok bőségének és fejlődésnek az, hogy 
egyetlen pénzt élvezhettünk az ország teljes, óriási területén. 
Arany, vagy legalábbis egyetlen dollár alapunk volt az egész 
országban, így nem kellett elszenvednünk a káoszt, melyben 
minden város és ország saját valutát használ, amelyek azután 
ingadoznának minden másik város és ország pénzneméhez képest. 
A tizenkilencedik század látta az egész civilizált világ egyetlen 
pénzének előnyét. A közös pénz elősegítette a kereskedelem, a 
befektetés, illetve a pénzügyi és kereskedelmi területen belül való 
utazás szabadságát, a szakosodás következetes növekedését, és a 
nemzetközi munkamegoszlást. 

Ki kell hangsúlyozni, hogy az aranyat nem a kormányok 
választották önkényesen a pénz alapjaként. Az arany 
évszázadokon keresztül fejlődött a szabad piac legjobb pénzévé; 
mint az alapanyag, amely a legstabilabb és legkívánatosabb 
pénzügyi közvetítő. Mindenekfelett az arany kínálata és fedezete a 
piaci erőknek volt alávetve, nem a kormány önkéntes 
nyomdagépeinek. 


A nemzetközi aranyalap biztosított egy automatikus piaci 
mechanizmust a kormány inflációs potenciáljának kordában 
tartására. Egy másik automatikus mechanizmust is biztosított, 
hogy egyensúlyban tartsa az egyes országok fizetési mérlegeit. 
Ahogyan a filozófus és közgazdász, David Hume rámutatott a 
tizennyolcadik század közepén, ha egy nemzet, mondjuk 
Franciaország inflálja a papír frankjainak kínálatát, az árai 
emelkednek, a növekvő papír frank jövedelmek stimulálják a 
külföldről érkező importot, amit szintén ösztönöz a tény, hogy az 
import árak is viszonylag olcsóbbak, mint a hazaiak. Ugyanekkor a 
hazai magas árak eltántorítják a külföldi exportot - az eredmény 
egy deficit a fizetési mérlegben, amit idegen országoknak kell 
megfizetniük, aranyra átváltva frankjaikat. Az arany kiáramlása 
oda vezet, hogy Franciaországnak előbb-utóbb zsugorítania kell 
inflálódott papír frankját, mielőtt az összes aranyát elveszíti. Ha az 
infláció banki letétek formáját ölti, akkor a francia bankoknak a 
kölcsöneiket és letéteiket kell szorosabbra fogniuk a csőd 
elkerülése érdekében. A zsugorítás csökkenti az otthoni árakat és 
többlet exportot generál, visszafordítva az aranykiáramlást, amíg 
az árszintek kiegyenlődnek Franciaországban és más országokban 
egyaránt. 

Igaz, hogy a kormány beavatkozásai a tizenkilencedik század előtt 
gyengítették ennek a piaci mechanizmusnak a gyorsaságát, és 
lehetővé tettek egy inflációból és recesszióból álló üzleti ciklust 
ezen az aranyalap-keretrendszeren belül. Kiváltképpen ezek a 
beavatkozások: a kormány  pénzverde-monopolizációja, a 
törvényes fizetőeszköz törvények, és az inflációs bankügyletek 
kifejlődése, amelyet mindegyik kormány előre mozdított. De amíg 
ezek a beavatkozások lelassították a piac beállását, ezen átállások 
még mindig teljes mértékben uralták a helyzetet. Szóval, bár a 19. 
század klasszikus aranyalapja nem volt tökéletes, és megengedett 
relatíve kisméretű fellendüléseket és visszaeséseket, mégis messze 
a legjobb pénzügyi rendet biztosította, ami valaha volt - egy 
rendet, ami működött; ami megakadályozta, hogy az üzleti 
ciklusok elharapódzanak, és amelyik lehetővé tette a szabad 
nemzetközi kereskedelmet, cserét és befektetést. 

II. Fázis: 
Az első világháború és az azt követő időszak 


Ha a klasszikus aranyalap annyira remekül működöt, miért szűnt 
meg? Azért, mert a kormányokat megbízták pénzügyi ígéretük 
betartásával, azaz annak biztosításával, hogy a fontok, dollárok, 
frankok, stb. mindig átválthatóak aranyra; ahogyan ők és az 
irányított bankrendszerük azt megfogadta. Nem az arany vallott 
kudarcot, hanem a kormány ígéreteibe vetett bizalom volt 
butaság. Ahhoz, hogy megvívhassák a katasztrofális I. 
Világháborút, minden kormánynak inflálnia kellett a kínálatot 
saját papír és banki valutájából. Olyan súlyos volt ez az infláció, 
hogy a kormányoknak lehetetlenné vált fogadalmaik betartása, 
ezért "letértek az aranyalapról," azaz csődöt jelentettek röviddel 
azután, hogy beléptek a háborúba. Mindegyik, kivéve az Egyesült 
Államok, amely későn lépett a háborúba, és nem inflálta a dollár 
kínálatát eléggé ahhoz, hogy veszélyeztesse visszaválthatóságát. 
De az Egyesült Államoktól eltekintve a világ elszenvedte azt, amit 
néhány közgazdász ma a szabadon ingadozó átváltási ráták 
Nirvanájaként dicsőít (mai nyelven "piszkos lebegtetés"): 
versenyképes leértékeléseket, háborúzó valutablokkokat, 
devizakontrollokat, vámokat, kvótákat, és a nemzetközi 
kereskedelem és befektetés összeomlását. Az inflálódott fontok, 
frankok, márkák, stb leértékelődtek az aranyhoz és a dollárhoz 
képest; pénzügyi káosz sújtotta a világot. Abban az időben 
szerencsére kevés közgazdász áldotta ezt helyzetet, mint a 
pénzügyi ideált. Általánosan felismert volt, hogy a II. Fázis a 

nemzetközi katasztrófa előszobája volt, a politiusok és a 
közgazdászok pedig annak keresték a módját, hogy visszaállítsák a 
klasszikus aranyalap stabilitását és szabadságát. 

III. Fázis: 
Az Aranydeviza-standard 
(Anglia és az egyesült Államok) 1926-1931 


Hogyan térjünk vissza az Aranykorba? Az ésszerű cselekedet a 
valóság, az elértéktelenedett font, frank márka, stb. tényeinek 
felismerése lett volna, és a visszatérés az aranyalaphoz egy 
újradefiniált rátán: egy rátán, amely alapul vette volna a létező 
pénzkínálatot és árszinteket. Az angol fontot például 
hagyományosan olyan súlyként határozták meg, ami 4.86 
dollárnak felelt meg. De az I. Világháború végére az infláció 
hozzávetőleg 3.50 dollár értékére vitte le a fontot a szabad 
devizapiacon. Más valuták hasonlóképpen vesztették értéküket. 
Az ésszerű politika Anglia számára hozzávetőleg 3.50 dolláros 
értékkel visszatérni az aranyhoz; más inflálódott országoknak 
hasonlóképpen. Az I. Fázist zökkenőmentesen és gyorsan vissza 
lehetett volna állítani. Ehelyett az angolok azt a sorsfordító 
döntést hozták, hogy a régi, 4.86 dolláros rátán térnek vissza az 
aranyhoz. Ennek okai között volt az angol nemzeti "presztízs," egy 
sekélyes próbálkozás visszaállítani Londont, mint az "erős pénz" 
világközpontját. Hogy sikeresek lehessenek a hősies ostobaságnak 
ezen az árán, Angliának súlyosan ürítenie kellett volna 
pénzkínálatát és árszintjeit, mivel 4.86 dolláros fonton az angol 
export árak messze túl magasak voltak ahhoz, hogy 
versenyképesek legyenek a világpiacon. Akkorra azonban a 
defláció politikailag ki volt zárva, mert a kereskedelmi 
szakszervezetek növekedése, aládúcolva a nemzeti szintű 

munkanélküliségi biztosítással a fizetési rátákat merev esésbe 
taszította; ahhoz pedig, hogy defláljon, az angol kormánynak el 
kellett volna állnia jóléti államának növelésétől. Igazság szerint az 
angolok a pénz és az árak további inflációját kívánták. Az infláció 
és a túlértékelt ráta kombinációjának eredményeként az angol 
export válságát élte végig 1920-as években, a munkanélküliség 
pedig nagymértékű volt akkor, amikor a világ nagyrésze gazdasági 
fellendülést tapasztalt. 


Hogyan próbálhatták volna meg egyszerre megenni, és meg is 
tartani tortájukat az angolok? Egy új, nemzetközi pénzügyi 
rendszer életbe léptetésével, ami arra biztat vagy kényszerít más 
kormányokat, hogy infláljanak vagy felértékelt rátán térjenek 
vissza az aranyhoz - azaz nyomorítsák meg saját exportjukat, 
segélyezve ezzel Anglia importját. Pontosan ez az, amit Anglia tett, 
amikor az 1922-es Genoa Konferencián elől járt egy új nemzetközi 
pénzügyi rendszer megteremtésében, az  aranydeviza- 
standardban. 


Az aranydeviza-standard a következőképpen működött: Az 
Egyesült Államok megmaradt a klasszikus aranyalapon, átváltva 
dollárt aranyra. Anglia és más Nyugati országok azonban egy 
pszeudo-aranyalapra tértek vissza, Anglia 1926-ban, és a többi 
ország is akkortájt. Angol frankok és más valuták nem voltak 
kifizethetőek aranyérmékként, hanem egyedül nagyméretű 
rudakban, kizárólag nemzetközi kereskedelemre alkalmasan. Ez 
megelőzte, hogy az átlagos angol állampolgár aranyat használjon 
mindennapi életében, s ezáltal megengedhetővé tett egy szélesebb 
körű papír és banki inflációt. Messzebb menően, Anglia nem csak 

aranyra váltotta vissza fontjait, hanem dollárba is, míg más 
országok nem aranyban, hanem fontban váltották át saját 
valutájukat. És ezen országok többségét arra biztatta Anglia, hogy 
felértékelt rátán térjenek vissza az aranyhoz. Az eredmény egy 
piramis volt, az Egyesült Államok az aranyra, az angol font a 
dollárra, más országok pedig az angol fontra építkeztek - íme az 
"aranydeviza-standard, a dollárral és a fonttal mint 
"kulcsvalutákkal." 


Mostantól amikor Anglia inflált, és hiányt tapasztalt a fizetési 
mérlegében, az aranyalap mechanizmusa nem lépett életbe, hogy 
gyorsan visszavesse az angol inflációt. Mivel ahelyett, hogy más 
országok átváltották volna fontjaikat aranyra, megtartották őket, 
és felülinflálták. Így Anglia és Európa szabadon, ellenőrizetlenül 
inflálhatott, és az angol hiányosságok egymásra halmozódhattak 
az arany piaci fegyelmezőereje nélkül. Ami az Egyesült Államokat 
illeti, Anglia képes volt meggyőzni, hogy inflálja a dollárt, így nem 
veszítve sok dollártartalékot vagy aranyat az Egyesült 
Államoknak. 


Az aranydeviza-standard lényege, hogy nem lehet tartós; a 
következményekkel előbb-utóbb szembe kell nézni, de csak egy, az 
elnyújtott inflációs fellendülésre adott katasztrofális reakció 
alkalmával. Ahogy Franciaországban, az Egyesült Államokban és 
máshol felhalmozódtak a fontegyenlegek, a legkisebb 
elbizonytalanodás az egyre ingatagabb és dülöngélőbb inflációs 
struktúrában szükségképpen általános összeomláshoz vezetett. 
Pontosan ez következett be 1931-ben, amikor az inflált bankok 
Európa-szerte tönkrementek, "erős pénz" Franciaország pedig 

megkísérelte fontjait aranyra átváltani, végképp letérítve Angliát 
az aranyalapról. Angliát hamarosan követte Európa többi országa 
is. 

4. 
IV. Fázis: 
Ingadozó rendeleti pénzek, 1931-1945 


A világ ezzel visszaesett az I. Világháború pénzügyi káoszába, 
kivéve, hogy immár nem sok esély volt az arany visszaállítására. A 
nemzetközi gazdasági rendszer szétbomlott tiszta és piszkos 
lebegő árfolyamok, versengő leértékelések, átváltási kontroll, és 
kereskedelmi akadályok káoszába; valuták és valutablokkok között 
nemzetközi háború dúlt. A nemzetközi kereskedelem és befektetés 
lényegében megszűnt; a csereüzleteket pedig kormányok által - 
akik versengtek és ellenkeztek egymással - megkötött árucsere- 
egyezségeken keresztül bonyolították. Államtitkár Cordell Hull 
többször rámutatott, hogy ezek a pénzügyi és gazdasági 
konfliktusok az 1930-as években elsődleges okai voltak a II. 
Világháborúnak. 


Az Egyesült Államok még két évig maradt az aranyalapon, majd, 
1933-34-ben letért róla, sekélyes próbálkozásként a válság 
felszámlálására. Amerika állampolgárai többé nem tudták 
dollárjaikat aranyra átváltani, sőt meg is tiltották nekik, hogy 
aranyat birtokoljanak, otthon vagy külföldön. De az Egyesült 
Államok megmaradt, 1934 után egy különös, újfajta aranyalapon, 
melyben a dollár, újonnan 1/35 arany unciaként meghatározva, és 
visszaváltható volt arannyá külföldi kormányok és Központi 
Bankok számára. Egy halványuló kötelék az aranyhoz megmaradt. 
Sőt, a pénzügyi káosz Európában ahhoz vezetett, hogy az arany a 
viszonylag biztonságos pénzügyi kikötőbe, az Egyesült Államokba 
folyt. 

A "30-as évek káosza és féktelen gazdasági háborúskodása rámutat 
egy fontos leckére: a fájdalmas politikai hibára (a gazdasági 
problémákon kívül) a Milton Friedman-Chicago School pénzügyi 
sémájában a szabadon ingadozó rendeleti valuták mellett. Mivel 
amit a Friedmanek tennének - a szabad piac szellemében - az az 
aranyhoz fűződő összes szál elvágása, abszolút hatalmat adva 
minden központi kormánynak - amely törvényes fizetőeszközként 
rendeleti pénzt vezetett be - a nemzeti valuta fölött; és ezután azt 
tanácsolni a kormányoknak, hogy engedjék a valutájukat 
szabadon ingadozni más valuták viszonylatában, egyszersmind 
hogy tartózkodjanak a valutájuk égbekiáltó inflálásától. A 
szomorú politikai hiba teljes kontrollt biztosítani a 
Nemzetállamnak a pénzkínálat fölött, azután reménykedni, hogy 
nem fog élni ezzel a hatalommal. És mivel a hatalmat általában 
használni is szokták, beleértve a hatalmat a legális hamisításra, a 
naivitása és az államizmusa ennek a programnak világosan 
látható. 


Így tehát a IV. Fázis katasztrofális kísérlete vezette az Egyesült 
Államok hatóságát oda, hogy egy életképes nemzetközi pénzügyi 
rend - egy olyan rend, amely alapja lehet a világkereskedelem 
reneszánszának és a nemzetközi munkamegosztás gyümölcseinek 
- megújítását tűzze ki elsődleges gazdasági háborús céljául a II. 
Világháborúban. 

9; 
V. Fázis 
Bretton Woods és az Új Aranydeviza-standard (az 
Egyesült Államok) 
1945-1968 


Az új nemzetközi pénzügyi rend az Egyesült Államokban fogant és 
valósult meg egy nemzetközi pénzügyi konferencián Bretton 
Woodsban, New Hampshire Államban 1944 közepén, és a 
Kongresszus 1945 Júliusában hagyta jóvá. Míg a Bretton Woods 
rendszer sokkal jobban működött, mint a '30-as évek katasztrófája, 
ugyanúgy funkcionált, mint az aranydeviza-standard inflációs 
kiújulása az 1920-as évekből, és - mint a huszas éveknek - ennek is 
meg voltak számlálva a napjai. 


Az új rendszer lényegében az 1920-as évek aranydeviza-standardja 
volt, mindössze a dollár vette durván át az angol font helyét, mint 
az egyik "kulcsvaluta." Ezúttal a dollár, egy arany uncia 1/35 
értékén az egyetlen kulcsvalutaként szerepelt. A másik különbség 
a '20-as évekhez képest az volt, hogy az Amerikai lakosság többé 
nem válthatta be aranyért a dollárjait; ehelyett az 1930-as 
rendszer folytatódott, a dollár aranyra válthatósága kizárólag 
külföldi kormányok és Központi Bankok esetében. 
Magánszemélyek nem, csakis kormányok engedhetik meg 
maguknak azt a kiváltságot, hogy dollárokat váltsanak be a világ 
aranyvalutájára. A Bretton Woods rendszerben az Egyesült 
Államok piramist épített az aranyra dollárokból (papírpénz és 
banki letétek formájában), amelyben azok visszaválthatóak voltak 

külföldi kormányok által, miközben minden más kormány dollárt 
tartott alapvető tartalékként, és arra tornyozta fel saját valutáját. 
És miután az Egyesült Államok nagy aranytartalékokkal kezdte a 
háború utáni időszakot (hozzávetőleg 25 milliárd dollárnyival), 
bőven volt hely piramist játszani a dollárigények rápakolásával. 
Hovatovább, a rendszer egy jó darabig "működőképes" volt, mivel 
a világ többi valutája a II. Világháború előtti árfolyamán érkezett 
az új rendszerbe, amelyeknek többsége magasan túl volt értékelve, 
tekintve inflált és elértéktelenedett mivoltukat. Az inflálódott 
angol font például 4.86 dolláros értékkel tért vissza, noha jóval 
kevesebbet ért a piaci vásárlóerejét tekintve. Mivel a dollárt 
mesterségesen alulértékelték, míg más valutákat felértékeltek 
1945-ben, a dollár szűkössé vált, és a világ úgynevezett dollár- 
hiányban szenvedett, amelynek külföldi segítséggel való 
jóvátételét az amerikai adófizetőnek kellett volna kötelességének 
éreznie. Röviden az exporttöbbletet, amit az alulértékelt amerikai 
dollár élvezett, a gyanútlan amerikai adófizetőnek kellett 
finanszíroznia, külföldi segélyek formájában. 


Lévén bőséges hely az inflációnak, mielőtt a büntetés órája 
elérkezik, az Egyesült Államok megkezdte háború utáni, 
folyamatos pénzügyi inflációs politikáját, a politikát, amit azóta is 
vígan űz. A korai "50-es évekre a folyamatos amerikai infláció 
kezdte megfordítani a nemzetközi kereskedelem hullámait. 
Ugyanis amíg az Egyesült Államok inflálta és kiterjesztette a pénzt 
és a hitelt, addig a jelentősebb Európai kormányok - többen 
"Osztrák" pénzügyi tanácsadók befolyására - relatíve "erős pénz" 
politikát folytattak (pl: Nyugat-Németország, Svájc, Franciaország, 
Olaszország.) A meredeken inflácionista Angliát arra késztette a 

dollár kiáramlása, hogy realisztikusabban átértékelje a fontját (egy 
ideig hozzávetőleg 2.40 dollárt ért). Mindez, kombinálva Európa és 
később Japán megnövekedett termelékenységével további 
hiányhoz vezetett a pénzügyi mérlegben Amerikával. Ahogyan 
teltek az 1950-es és '60-as évek, az Egyesült Államok egyre-egyre 
inflácionistább lett, abszolút értelemben, valamint Japánhoz és 
Nyugat-Európához viszonyítva is. A klasszikus aranyalap 
fennhatóságának kora az infláció - különösen az amerikai infláció 
- felett azonban letűnt. Ugyanis a Bretton Woods játék szabályai 
megkövetelték, hogy Nyugat Európának folytatnia kell a 
tartalékok felhalmozását, sőt használniuk is kell ezeket a 
dollárokat, mint a saját hitelük és valutájuk alapját. 


Ám ahogyan az "50-es és '60-as évek folytatódtak, Nyugat-Európa 
erősebb pénzű országai (és Japán) kezdett belefáradni abba, hogy 
olyan dollárok felhalmozására kényszerül, amelyek egyre inkább 
felértékelődtek ahelyett, hogy alulértékelve lettek volna. Ahogyan 
a dollár vásárlóereje, azaz igazi értéke esett, kezdett egyre 
nemkívánatosabb lenni a külföldi kormányok között. Azonban be 
voltak zárva egy rendszerbe, amely fokozatosan rémálomba 
fordult. Az amerikai reakció az európai panaszokra - élükön 
Franciaországgal és DeGaulle fő pénzügyi tanácsadójával, a 
klasszikus aranyalap-közgazdász Jacgues Rueffel - pusztán 
megvetés és nyers elutasítás volt. Az amerikai politikusok és 
közgazdászok egyszerűen kijelentették, hogy Európának muszáj a 
dollárt használnia valutájául, hogy tehetetlen annak növekvő 
problémáival szemben, tehát az Egyesült Államok jókedvűen 
inflálhatott, miközben a "jóindulatú elhanyagolás" politikáját űzte 
saját tetteinek nemzetközi pénzügyi következményeivel szemben. 

Ám Európának megvolt a törvényes opciója aranyra váltani a 
dollárjait, 35-öt egy unciáért. És ahogyan a dollár egyre feljebb és 
feljebb értékelődött erős valuták és arany viszonylatában, az 
európai kormányok többet és többet éltek ezzel a lehetőségükkel. 
Az aranyalap fékrendszere vált ismét hasznossá; így az arany 
fokozatosan áramlott kifelé az Egyesült Államokból a korai "50-es 
évektől két évtizeden keresztül, amíg az Egyesült Államok 
aranykészlete ezalatt a periódus alatt több, mint 20 milliárdról 9 
milliárdra csappant. Ahogyan a dollár tovább inflálódott egy 
megcsappanó aranybázis mellett, hogyan volt képes az Egyesült 
Államok átváltani a külföldi dollárokat aranyba - ami a Bretton 
Woods rendszer mérföldköve volt? Ezek a problémák nem 
lassították le a dollár folyamatos inflálódását vagy az Egyesült 
Államok "jóindulatú elhanyagolás" politikáját, ami a kései "60-as 
években nem kevesebb, mint 80 milliárd nemkívánatosan 
felhalmozódott dollárt eredményezett Európában (amelyek 
Eurodollárokként váltak ismertté). Hogy megpróbálják 
megállítani Európa dollár átváltásait aranyra, az Egyesült Államok 
intenzív politikai nyomást gyakorolt az európai kormányokra, 
hasonlót, ám jóval nagyobb mértékűt, mint Anglia hízelgése volt 
Franciaországnak, hogy az ne váltsa be súlyos fontegyenlegeit 
1931-ig. De a közgazdasági törvényszerűségeknek megvan a maga 
módszere - végre valahára - a kormányok utolérésére, és így 
történt ez az infláció-ittas Egyesült Államok kormányával a "60-as 
évek végére. A Bretton Woods aranydeviza-rendszer - amit az 
Egyesült Államok politikai és gazdasági elite mint örököt és 
bevehetetlent dicsőített - 1968-ra kezdett sebesen felbomlani. 

6. 
VI. Bretton Woods felbomlása 
1968-1971. 


Ahogyan a dollárok felgyülemlettek külföldön és egyre inkább 
kifelé vándoroltak, az Egyesült Államok számára egyre nehezebbé 
vált az arany unciánkénti harmincöt árát fenntartani a londoni és 
zürichi szabad aranypiacokon. A harmincöt dollár/uncia volt a 
rendszer alappillére, és míg az amerikai polgároknak 1934 óta 
megtiltották az arany birtoklását akárhol a világban, más polgárok 
élvezhették az aranyrudak és aranyérmék birtoklásának 
szabadságát. Tehát az európaiak egyetlen módja dollárjaik 
beváltására azok eladása volt, harmincöt dollár/aranyuncia áron a 
szabad aranypiacon. Ahogyan a dollár egyre inflálódott és 
gyengült, és ahogyan Amerika fizetési mérlegének deficitje 
folytatódott, az európaiak és egyéb polgárok egyre sietősebben 
cserélték el dollárjaikat aranyért. Hogy harmincöt dollár/uncia 
értéken tartsák az aranyat Londonban és Zürichben, az Egyesült 
Államok kormánya kénytelen volt fogyatkozó aranykészletéhez 
folyamodni. 


A dollárba vetett bizalmi válság a szabad aranypiacon arra 
késztette az Egyesült Államokat, hogy alapvető változásokat 
vezessen be pénzügyi rendszerében 1968-ban. Az elgondolás 
szerint meg kívánták akadályozni, hogy az arany szabadpiaca 
valaha is veszélyeztesse a Bretton Woods egyezményt. Így 


» 


született a „kétszintű aranypiac.” A cél az aranypiac szigorú 
elszigetelése volt a központi bankok és a kormányok pénzügyi 


tevékenységeitől, amely következtében a szabad aranypiac 

nyugodtan elszabadulhat. Az Egyesült Államok nem próbálná 
tovább a szabadpiaci aranyárat harmincöt dolláron tartani; 
figyelmen kívül hagyná a piacot, és ő, illetve az összes többi ország 
beleegyeznének, hogy a dollár értékét mindörökké 
egyharmincötöd aranyuncia árban határozzák meg. A világ 
kormányai és központi bankjai tehát nem vásárolnának több 
aranyat „külső” piacokról, és nem is adnának el nekik. Mostantól 
az arany elszámolóeszközként mozogna az egyik központi bankból 
a másikba, az új aranykínálat, a szabad aranypiac vagy az aranyra 
vonatkozó magánkereslet pedig saját útjára indulna, elkülönülve a 
világ pénzügyi rendszerétől. 


Ezzel együtt az Egyesült Államok keményen küzdött egy újfajta 
globális tartalékvaluta bevezetéséért, a Különleges Lehívási 
Jogokért, (KLJ) amely - a remények szerint - idővel teljesen 
lecserélné az aranyat és egy egészen új, globális papírvalutaként 
szolgálna, amelyet egy jövőbeli Globális Tartalékbank bocsátana 
ki. Egy ilyen rendszer létrejöttével az Egyesült Államok 
megállíthatatlanul és az idők végezetéig inflálna, egyéb 
világkormányokkal együttműködve (az egyetlen korlátozó 
tényező egy világméretű, pusztító, elszabadult infláció, és a 
globális papírvaluta széthasadása volna). De Nyugat-Európa és a 
, szilárd valutájú" országok rendíthetetlenül küzdöttek a KLJ ellen, 
így az eddig csak kis mértékben válhatott az amerikai és egyéb 
valuták tartalékává. 


A Keynesiánusoktól a Friedmanistákig az összes papírpárti 
közgazdász biztos volt abban, hogy az arany hamarosan el fog 
tűnni az nemzetközi pénzügyi rendszerből; elszakítva a dollár 

,támogatásától," - jövendölték ezek a közgazdászok hatalmas 
magabiztossággal - az aranyuncia szabadpiaci ára hamarosan 
harmincöt dollár alá zuhan, sőt, még annál is lejjebb egészen a 
becsült non-monetáris, ,ipari," tíz dollár unciánkénti aranyárra. 
Ehelyett az aranyuncia szabad ára nemhogy sohasem esett 
harmincöt dollár alá, de 1973 elején elérte a 125 dollár 
unciánkénti árat, ami olyan szám volt, amit egyetlen papírpárti 
közgazdász sem gondolt volna lehetségesnek egy évvel azelőtt. 


Egy új, maradandó pénzügyi rendszer megteremtése helyett, a 
kétszintű aranypiac csak pár évet nyert magának. Tovább 
folytatódott az amerikai infláció és a deficit. Az eurodollár nagy 
sebességgel halmozódott fel, az arany továbbra is kifelé áramlott, 
és az arany magasabb szabadpiaci ára csupán felfedte a dollárba 
vetett bizalom világszintű zuhanását. A kétszintű rendszer 
hatalmas sebességgel száguldott a válság irányába - és a Bretton 
Woods végső pusztulásába. 

7. 
VII. Bretton Woods vége: 
Lebegő Papírvaluták 
1971. augusztus-december 


1971. augusztus 15.-én, egyidőben azzal, hogy Nixon elnök 
befagyasztotta a béreket és az árakat az elharapódzó infláció 
megfékezése érdekében, a háború utáni Bretton Woods 
rendszernek is véget vetett. Amikor az európai központi bankok 
végül azzal fenyegetőztek, hogy a felduzzadt dollárkészletüket 
aranyra váltják, Nixon elnök teljesen letért az aranyalapról. Az 
amerikai történelem során legelőször, a dollár teljes mértékben 
rendeleti pénzzé változott, bármiféle aranyfedezet nélkül. Még az 
1933 óta megtartott finom aranyfonál is megszakadt. A világ 
visszazuhant a harmincas évek rendeleti pénz-rendszerébe - sőt, 
még annál is rosszabb állapotba, hiszen többé a dollár sem állt 
összeköttetésben az arannyal. Előre tekintve a valutablokkok, a 
leértékelési verseny, a gazdasági hadviselés és a nemzetközi 
kereskedelem, valamint befektetés összeomlásának rettegett 
kísértete sejlett, amely világméretű válságot idézhet a földre. 


Mit lehet tenni? 1971, December 18.-án, az Egyesült Államok 
vezetésével kísérletet tettek a nemzetközi pénzügyi rend 
visszaállítására az aranyhoz való kapcsolat nélkül, és megkötetett 
a Smithsoni Egyezmény. 

8. 
VIII. A Smithsoni Egyezmény 
1971. December - 1973. Február 


A Smithsoni Egyezmény, amelyet Nixon elnök „a világtörténelem 
legnagyobb pénzügyi egyezményeként" magasztalt, még az 1920- 
as aranydeviza-standardnál és Bretton Woodsnál is ingatagabb és 
gyengébb volt. Az országok ismét felesküdtek valutáik 
árfolyamának rögzítésére, csak épp most arany, vagy bármiféle 
globális valuta fedezete nélkül. Továbbá számos európai valuta 
árfolyama, a dollárhoz viszonyítva, alulértékelve került rögzítésre 
- az egyetlen engedmény az Egyesült Államok által a dollár 
árfolyamának picinyke leértékelése volt harmincnyolc dollár 
unciánkénti árra. Bár ez apró és megkésett változtatás volt, mégis 
jelentős abban, hogy megszegte a hivatalos amerikai nyilatkozatok 
végtelen sorozatát, amelyek felesküdtek, hogy mindörökké 
fenntartják a harmincöt dolláros rátát. Ezzel hallgatólagosan 
beismerték, hogy a harmincöt dolláros árfolyam nem volt kőbe 
vésve. 


Bár a valuták tág keretek között lebeghettek, a rögzített 
árfolyamok rendszere - globális csereeszköz híján - 
elkerülhetetlenül gyors megsemmisülésre volt ítélve. Ez 
kiváltképp igaz volt annak fényében, hogy a pénz és az árak 
amerikai inflációja, a dollár zuhanása, és a fizetési mérleg deficitje 
továbbra is ellenőrzés nélkül tombolt. Az eurodollárok felduzzadt 
kínálata, kombinálva a vég nélküli inflációval és az aranyfedezet 
eltörlésével az arany szabadpiaci árát egészen kétszáztizenöt 
dollár/unciára emelte. És ahogyan a dollár felülértékelése, illetve 

az európai és japán stabil valuták alulértékelése egyre 
nyilvánvalóvá vált, a dollár végre darabokra hasadt a világpiacon 
1973 február-márciusának pánikkal fűtött hónapjaiban. Nyugat- 
Németország, Svájc, Franciaország, és a többi stabil valutával 
rendelkező ország számára lehetetlenné vált a dollár további 
felvásárlása az alulértékelve rögzített árfolyamok támogatása 
érdekében. Alig több mint egy év kellett ahhoz, hogy az 
aranyfedezet nélküli, rögzített árfolyamok Smithsoni rendszerét 
darabokra zúzzák a gazdasági valóság kősziklái. 

9. 
IX. Lebegő papírvaluták 
1973. Március - ? 


A dollár széthasadásával a világ visszajutott a lebegő papírvaluták 
rendszerébe. Nyugat-Európa országai egymáshoz kötötték 
valutáik árfolyamát, az Egyesült Államok pedig ismét leértékelte 
dollárját a negyvenkét dollár/uncia jelképes összegére. A dollár 
zuhant, a márka, a frank, és a jen pedig a fellegekben járt, így az 
amerikai hivatalnokok - a Friedmanista közgazdászok tanácsait 
megfogadva - kezdtek úgy vélekedni, hogy pontosan ez a pénzügyi 
eszménykép. Valóban, a lebegő árfolyamok mellett a világ nem 
fulladozik dollárbőségben, és nem szenved a fizetési mérleg- 
válságok betegségében sem. Továbbá az amerikai exportcégek 
jókedvre derültek, hiszen az amerikai termékek olcsóbbá váltak 
külföldön, amely kedvezett az exportnak. Igaz, hogy a kormányok 
továbbra is beavatkoztak az árfolyamok változásaiba (így inkább 
„piszkos” mint , tiszta" lebegtetés történt), de mindent összevetve 
úgy tűnt, hogy a nemzetközi pénzügyi rend egy Friedmanista 
utópiába ért. 


Ám igen hamar nyilvánvalóvá vált, hogy a dolgok távol sincsenek 
rendben a jelenlegi nemzetközi pénzügyi rendszerben. A 
hosszútávú probléma az, hogy a stabil valutájú országok nem 
fognak a végtelenségig üldögélni végig nézve, ahogyan valutájuk 
drágul, exportjuk pedig károsodik az amerikai versenytársaik 
javára. Ha tovább folytatódik az amerikai infláció és leértékelődés, 
a világ egyhamar a leértékelési verseny, az árfolyamszabályozás, a 
valutablokkok és a gazdasági hadviselés 1930-as rémálmában 

találja magát. De ennél sürgetőbb az érem másik oldala: a tény, 
hogy a leértékelődő dollár azt jelenti, hogy az amerikai import 
sokkal drágább, ami nem csak az amerikai turistákat szenvedteti, 
hanem az amerikai exporttermékeket is olyan sebességgel 
elkapkodják külföldi országok, hogy az felemeli az árakat itthon 
(lásd az amerikai hús és búza árának emelkedését). Tehát az 
amerikai exportőrök valóban haszonra tesznek szert, de kizárólag 
az infláció-sújtotta amerikai fogyasztók kárán. 1973. júliusában 
pedig hirtelen zuhanásba kezdett a dollár, amely tisztán 
rámutatott a gyors árfolyamhullámzások bénító 
bizonytalanságára. 


Amióta az Egyesült Államok teljesen elhagyta az aranyalapot 
1971. augusztusában és felállította a Friedmanisták lebegő 
papírvaluta rendszerét, az Egyesült Államok és a világ a 
világtörténelem legintenzívebb és leghosszabban tartó békeidőbeli 
inflációját szenvedte el. Mostanra nyilvánvalóvá kellett válnia 
annak, hogy ez nem véletlen egybeesés. Mielőtt a dollárt elvágták 
az aranytól, a Keynesiánusok és a Friedmanisták, kik más-más 
okokból a rendeleti pénz hívei voltak, magabiztosan azt jósolták, 
hogy amikor bevezetésre kerül a rendeleti pénz rendszere, az arany 
piaci ára azonnal nem-pénzügyi szintre zuhanna, amit akkor nyolc 
dollár/uncia árra becsültek. Dollárral szembeni ellenszenvükben 
mindkét csoport kiált amellett, hogy a hatalmas dollár tartja 
magasan az arany árát, nem pedig ellenkezőleg. 1971. óta az arany 
piaci ára sosem került a régen megállapított haarmincöt dollár alá, 
hanem hatalmas magasságokban szárnyal. Amikor az 1950-es és 
'60-as években olyan közgazdászok, mint Jacques Rueff hetven 
dollár unciánkénti áron aranyalapot követeltek, az árat 


MISES INSTITUTE 
ELLENPROPAGANDA 


MURRAY ROTHBARD: 
MIT MŰVELT A KORMÁNY A PÉNZÜNKKEL? 


nevetségesen magasnak gondolták. Most nevetségesen 
alacsonynak tűnik. [2016 végén, a szöveg fordításának 
pillanatában az arany árfolyama valamivel több, mint 1200 dollár 
unciánként.] A még magasabb aranyár a dollár gyászos 
értékvesztését jelzi, amely azóta történik, mióta teljesült a 
, modern" közgazdászok kívánsága, és minden aranyfedezetet 
eltávolítáttak. 


Teljesen nyilvánvaló, hogy a világnak elege lett a példanélküli 
inflációból, mind az Egyesült Államokban, mind világszerte, 
amelyet az 1973-ban bevezetett lebegő papírpénz korszaka idézett 
elő. Elegünk van az árfolyamok szélsőséges ingadozásaiból és 
kiszámíthatatlanságból. Ezen ingadozás a nemzeti rendeleti 
pénzrendszer következménye, amely szilánkokra zúzta a világ 
pénzügyeit, és mesterséges politikai instabilitást adott a 
szabadpiaci árrendszer természetes bizonytalanságához. A 
Friedmanisták álma a lebegő papírpénzekről hamuvá porladt a 
szemünk előtt, és az emberek érthetően sóvárognak a nemzetközi, 
rögzített árfolyamú pénzhez való visszatérés után. 


Sajnálatos módon a klasszikus aranyalap elfeledve szunnyad, 
Amerika és a világ többi országának vezetői pedig a régi Keynesi 
látomást tűzték ki fő céljuknak - egy új, globális, rendeleti 
pénzalap látomását, egy új pénzegységét, amelyet egy Globális 
Tartalékbank bocsát ki. Nem számít, hogy ezt az új valutát 
„bankórának” (Keynes javaslatára) „unitának” (Harry Dexter 
White javaslatára, aki az Egyesült Államok államkincstárának 
hivatalnoka volt a második világháború alatt) vagy , főnixnek" (a 
The Economist javaslatára) nevezik. A lényeg az, hogy egy ilyen 

internacionális papírvaluta, bár tényleg mentes volna fizetési 
mérleg-válságoktól, hiszen a Globális Tartalékbank annyi 
bankórát bocsátana ki, amennyit csak kívánna, és annak az 
országnak adná, akinek gondolná, viszont nyílt utat biztosítana a 
korlátlan, világszintű inflációnak, amelyet sem a fizetési mérleg- 
válságok nem korlátoznának, sem pedig az árfolyamzuhanás. A 
Globális Tartalékbank válna a világ pénzkínálatának és a pénz 
nemzetközi elosztásának mindenható meghatározójává. A 
Globális Tartalékbank azt az inflációt kényszerítené a Föld 
lakosságára, amit bölcsnek talál. Sajnálatos módon semmi nem 
állná a világszintű hiperinfláció elképzelhetetlenül katasztrofális 
gazdasági holokausztjának útjában - semmi, csupán a Globális 
Tartalékbank kétes képessége a gazdaság finomhangolására. 


Míg a világ Keynesiánus vezetőinek végső célja még mindig a 
globális pénzegység és a Központi Bank, ennél reálisabb és közelibb 
cél a visszatérés a dicsőített Bretton Woods rendszerhez, azzal a 
különbséggel, hogy ezúttal aranyfedezet nélkül. A világ 
legnagyobb központi bankjai már most is gazdasági és monetáris 
politikájuk , koordinálására" törekednek - az infláció arányának 
harmonizálására, és az árfolyamok rögzítésére. A európai Központi 
Bank által kibocsátott európai papírpénzért vívott küzdelem 
győzedelmeskedni látszik. Ezt a célt azzal a hamis állítással adják el 
a hiszékeny tömegek számára, hogy egy szabadkereskedelmi 
európai gazdasági közösség szükségszerűen megkövetel egy 
hatalmas, átfogó európai bürokráciát, az adóztatás egységességét 
szerte a gazdasági közösségben, és különösen egy európai központi 
bankot és egy közös papírpénzt. Ha ezt elérik, egyből kezdetét veszi 
a szoros együttműködés a Federal Reserve, az európai Központi 

Bank és egyéb, nagyobb központi bankok között. Ezután pedig 
következhet a Globális Központi Bank? Ha nem sikerül elérni ezt a 
célt, a világ hamarosan visszazuhanhat egy következő Bretton 
Woods rendszerbe, az összes azzal járó fizetési mérleg-válsággal, és 
Gresham Törvényével, amely a rögzített árfolyamokból származik 
a rendeleti pénzek világában. 


Ha a jövőbe tekintünk, a dollárra és az internacionális pénzügyi 
rendszerre vonatkozó jóslat igen zord és sötét. Mindaddig, amíg 
nem térünk vissza a klasszikus aranyalap rendszeréhez egy reális 
aranyárfolyamon, az internacionális pénzügyi rendszer arra 
kárhoztatott, hogy a rögzített és lebegő árfolyamrendszerek 
váltogassák egymást, melyben minden újabb rendszer 
feltérképezetlen problémákat rejt, minden rendszer 
katasztrofálisan működik - és végül összeomlik. A dollár 
kínálatának folyamatos inflációja pedig csak további olajat fog 
önteni a gazdasági tűzre, amely során az amerikai árak a csökkenés 
semmilyen jelét nem mutatják majd. Amit a jövő tartogat 
számunkra, az egyre gyorsuló, és végül hiperinfláció itthon, 
amelyhez külföldi gazdasági hadviselés és összeomlás társul. Ez a 
jövendölés kizárólag úgy változtatható meg, ha Amerika és a világ 
pénzügyi rendszere drasztikus változásokon megy keresztül: ha 
visszatér az aranyhoz hasonló szabadpiaci árupénzhez, és ha 
teljesen eltüntetjük a kormányt a pénzügyi szférából. 


Murray Newton Rothbard, 1963. 

